A Bia Cu A Mak Bak Hih! Anna Ting “Coup” Biafang Kongah Laikhal Nan Buai! – Chin 11 News\nA Bia Cu A Mak Bak Hih! Anna Ting “Coup” Biafang Kongah Laikhal Nan Buai!\nAnna ting “Coup” biafang kong ah Laikhal nan buai..Azei lutaw hngal loin a buaimi zong cu nan um. Ruahdamh in a chuahpimi zong cu nan um. UNSC Press Release cu “Resolution” a si rih lo a ti zong cu nan um. Mah biafang ruangah Chin ramkhel “buu” pakhat a simi hna tharthak bang a duahtu milai vei pipi zong cu nan um. Nih hi nan chuak kho tuk.\n“Russia le China” ruangah ti hrawnghrang khin, Kawi Pialsual Hmasatawn nih a chuahpimi kha nan char colh i si lai. “State of Emergency” timi biafang khi NLD nih an duh lonak ding a ruang um ve lai. Nain, tuak huaha lo khin an hman ko lai cu. Technical term taktak ngai khin a tuak an um theng lai lo. Dr Myo Nyunt belte kha ai ralring ngai ti awk si. A hramthawk tein.\n“State of Emergency” timi biafang NLD nih an cohlan si cun, 2020 thimnak i an MP vialte khi hnon an si cang tiah kan pom ti he aa lo lai. “Ralkap nih UEC an dirh ṭhan dingmi kan pom lo. NLD an rak dirhmi EUC kha dotla a si. 2020 thimnak ningin cozah kan ser lai” ti in NLD nih itlaih an duh. Tikah “aana ting” tiah fak deuh in biafang an hmanmi khi zoh dawh deuh a lo.\nCucu NLD nih ai chan tertur tawnmi a si. 1990 lio zong kha si ko. Cucu a va si khawh cun ṭha tuk hnga teh. A si kho ti lai maw, ti khi tuak hau. Ralkap nih uknak a lak cang hnu cun, cucu a si kho ti lai lo. Thairam zong ah cuti cun a si tawn lengmang, an ti. Mah cucu theih herh bikmi a si. A si kho ti lo dingmi ah ichan tertur, a lam kawl fawn lo, au sawh, khuan sawh, ralkap va volhpamh sawh khan zeihmanh aphi a chuak lo.\nRalkap uknak a sauhter deuh chinchinnak tu a chuak tawn. Thi a linh lio ah mi a tuktu lih bia tam tak a chuak ṭheo. US nih Kawlram a lak lai, tbk hrawnghrang 88 liote khan. A si kho lo dingmi seihkuyin cung i va buai leennak cun “crisis” tu kha lungdai le fimkan in ahri phoihzia thiam tu a herh deuh. Ramchung lei phungthiam cheukhat nih an phanmi cu tutan ralkap uknak an lakmi hi “coup” taktak ah aa cang te sual lai, ti khi si.\n“Coup” taktak i aa can si cun, ralkap nih an huam chung Kawlram cu an uk lai tinak si cu… Cucu, kan duh lo, nan duh lo si cun, anmah ralkap nih “State of Emergency” an timi kha “elaw” ti an hau. Cu zong cu ho nih “elaw”, “Amen” an ti lo. UNSC zong nih a ti lo. CNLD zong nih an ti lo. Cu zong cu kan duh lo an ti ko cu. Kei nih ka ṭialmi cu aphi kawlnak kha a si. Ralkap nih uknak a lak ko cang hnu cun, “State of Emergency” an ti pek “Coup” an ti pek ah ia khat kan ti lai. Asi, ai khat kho ko.\nNain, ai khat thlu kho lo. State of Emergency nihcun caan rikhiah a ngei. Cu tiang ifian ko ahcun, mah le duhmi khi ithim ding a si. Zeiti hmanh in kan cohlang lo tiah cun, KNU lei hrawnghrang, ralkap neilo Kachin phu pakhat hrawnghrang phun khan “Statement” chuah. ‘Chinland cu Kawlram in kan chuak” ti ko ngat uh. Chinram ah meithal he kan ramri va congh dih, ralkap va ṭhawl dih ding khi nan si ko.\nHodah ai thawh lai? Hohmanh nan ithawh ngam fawn lai loh. Khuazei maw ram daw bik phun in ikehkuaiter tuk a herh lo. KNU le Kachin statement chuahtu pawl nihkhan tah an ram cu an ser taktak maw? Thlitu lak voih voih phun in statement hna chuah ding si lo cuh. Ralkap caanṭha laknak lam ah a cang ding lawngte. Credit: Salai C Alexander


Sui Hlei Ṭial bulhnak tangka ting 13,179,342 leng a chuak chungkhar sinah pekchanhnak an tuah cang – Chin World News Evening\nAdmin hmurka: Chinworldnewsvening nih thawngpang kan ṭialmi hi kanmah nih kan phuah cawpmi kan ṭialmi a si lo. Thawngpang kan laknak ṭha tein le felfai tein kan langhter peng lai. Asinain, minung kan ti cu tlamtlinlonak tete zong a kho mi a si caah thawngpang kan ṭialmi kan palhnak a um cun theihter khawh peng kan si.\nCun, pehtlaihnak tuah duhmi nih Salai J Vanduhthar Lahnin ah pehtlaih khawh peng kan si. Mipi sinah thawngpang thlazamh piak na duh si cun zeitik caan paoh kan i thlahzamh piak khawh zungzal hna. Kan ca a kan rel piaktu nan dihlak cungah kan ilawm. Upatnak he-Admin


Fianmi Ruahnak – Hakha Cherry\nChin Miphun cu Burma, Shan le Kachin Miphun hna he Union of Burma dirh ding in 1947 Feb. 12 ah Panglong Agreement Kan rak tuah i 1948 Feb. 4 ah Union of Burma cu independent pek in Kan rak dirhmi ram a si.\nIndependent a hmu cang Laimi Ram a si caah ram Uknak Phunghram Sernak caah Aung San nih U Chain Htun timi pa a rak hruai ter i Ram Uknak Phunghram cu an rak ser. (Ramuknak Phunghrampi Sernak ah Panglong Agreement a rak tuahtu Tlangcung Miphun an rak sawm hna lo).\nCu tlawmpal ah Aung San an rak thah lawng silo in 1947 Ram Uknak Phunghram chungah Kawl Miphun nih central nawl ngeihnak vialte an lak dih i Tlangcung Miphun vialte kha an Kut tang ah an Kan chiah dih tikah 1949 ah Rampi Ral a tho. Atu tiang a dai bal lo. (U Nu- AFPFL Party 1948)\n1947 Ramuknak Phunghram cu ningcang lo in Kawl nih nawl ngeihnak an lak dih tikah hihi cu zohthan a herh tiah an rak ti i Taunggyi Conference (1960-1961) an rak tuah. 1947 Panglong Agreement ning in Uknak nawl an Kan pek Duh ti lo ruangah Ramkhel Kong buainak a chuak i Ralkap nih Nawlngeihnak an rak lak. (Ney Win)\n1960-1961 Taunggyi Conference ah Ralkap nih nawl ngeihnak a rak laknak a sullam taktak cu Kawl Miphun Kuttang in Tlangcung Miphun vialte luat Lai an phan/Duh lo ruang ah a si.\nRalkap Uknak tang um kha an Mah Kawl Lila nih an celh ti lo i Zaukphung khel hram an hun i thawk. Mah hmanh ahcun Ralkap pension pawl an si. Democracy phung kha mipi thinlung ah hmunhma a Lak cuahmah tikah Ralkap Uknak kha an huat chin lengmang i 1988 ah Mipi le Ralkap karlak ah buainak fak taktak a chuak.\n1988 buainak hnu cun Kawl Miphun party ah Democracy phung an khel Thai i Atu tiang zong ah an khel chuahmah ko. Kawl nih cun Democracy dah ti lo an khel dingmi a um lo.\nUnion of Burma tuanbia hi a hram tein domh ahcun Tlangcung Miphun nih Kan covo lakthan ding ah Kum 70 leng Kawl Miphun sinah Nunnak thaap in Kan rak khel cangmi a si. Atu tiang zong ah a lamkip in khel cuahmah a si. Chin Miphun Kan caah cun 1947 Feb. 12 ah Panglong biahren Kan ngeihmi dah ti lo khel ding le tanh ding dang Kan ngei lo.\n1988 in tuanbia Rel Kan i thawk ahcun Kawl Miphun kong ah Kan taang ko Lai. Atu tiang ahcun Kawl Miphun hna he Kan Khelmi aa lolo i Kan i tinhmi zong aa khat lo.Kawl Miphunpi ruahnak a ngeitu pawl ruahnak- King Anawrahta chan in Kan Kuttang nan si cang.\nTlangcung Miphun dawtu ruahnak- 1947 Feb. 12 ah Panglong Agreement Kan tuah ti i 1948 Feb. 4 lawng ah Ramthar Kan dirh. Kawl kuttang Kan si bal lo.\nHi bantuk ruahnak an ngeih ruang ah Ram Hruaitu an i thleng lengluang ko nain an Kuttang ah an Kan chiah peng nak hi a si. Chin Miphun zong nih hi ruahnak Kan fian ve a si ahcun Miphun tanh lo in Kan um Kho ve hrimhrim Lai lo.Credit-Tinthe Thang\nThantlang khua kongah thil pa 2 ruah awk le zoh awk ka duhmi.\nBaibal Cawnpiaktu NLD Dirkamhtu Tampi Nih Biatak An Au Pi Lo


CBC nih Mindat ah Chin Peace Forum tuah timh mi hi kan duh lo a si lo: CM Pu Salai Lian Luai – Chin Model\nHomeUncategorizedCBC nih Mindat ah Chin Peace Forum tuah timh mi hi kan duh lo a si lo: CM Pu Salai Lian Luai\nHi kong he pehtlai in Chin Ramkulh Chief Minister Pu Salai Lian Luai nih, “CBC hruainak in Mindat ah tuah an timhmi Chin Peace Forum kong ah Media tampi nih Chin Ramkulh cozah mawh an kan phurhter. Hi tuah an timh mi hi CNF lawng si lo in ramkheel party an i tel ca ah Chin Ramkulh Cozah nih nawl kan ngei kho lo. NRPC nih CNF aa tel caah tuah khawhnak nawl a pek lo mi hna a si. CNF i tel lo in biaknak lei lawng tuah hna sehlaw nawl pek cia an si ko cang. Kanmah leikap in NRPC ah tha tein ca zong kan tial piak hna, tuah khawhnak nawl an ngah khawhnak hnga kan tawlrel piak ve ko hna. Asinain NRPC lei i rian ngei upa khual a tlawn ca ah a caante ah an kan let kho lo.\nA donghnak ah ca an kan leh mi cu ‘rak tuah hna hlah seh’ ti hi a si. Atu tuah an timh mi hi biaknak lei lawng si sehlaw cu zeihmanh a buainak a um hnga lo,” tiah February 3 ah tuah mi thawngfianhnak ah a chim.\nAtu Chin Peace Forum tuah an timh mi hi a voi 2nak a si i, a voi 1nak hi Falam khuapi CBC zung ah 2019 January 17-18 tiang an rak tuah bal cang.Credit-The Hakha Post\nVice President H. E. Pu Henry Vanthio hruainak


Thawngthar – Kalay Nungak Chan Mon Thihnak kong ah Biafiang theih a si cang – A Dl Hlun he Nuva sualnak an hman hnu ah a Dl hlun nih a thah – An konglam hi a rak mak taktak – Chinlung Media\n"thawngpang tial nak.."\nMi Lar Thawngpang\nThawngthar – Kalay Nungak Chan Mon Thihnak kong ah Biafiang theih a si cang – A Dl Hlun he Nuva sualnak an hman hnu ah a Dl hlun nih a thah – An konglam hi a rak mak taktak\nOctober 7, 2019 admin Asia News 0\nKalay myo i sianginn a kai cuahmah mi Chan Mon thih nak kong cu thawng rak thanh cia a si bantuk in zeimawzat a konglam cu laimi zong nih kan theih cia dih cang khah. Hi a thihnak kong ah hin thawngpang theih ding tete a tam ngai. Hi a thihnak kong ah hin Mandalay palik pawl cu Kalaymyo palik nih an pehtlaih hna i Chan Mon thihnak hi kanmah Kalaymyo palik nih kan buaipi ko lai tiin an hal hna.\nThah a tong mi nu Chan Mon i a min taktak cu Aye Chan Mon a si i kalaymyo i a um mi a si. Amah thattu hi Zan Min Htet a si i a facebook min cu Kwee ti a si. Hi hna pahnih Zan Min Htet le Chan Mon hi a hlan ah a rak i duh mi an si i an i tthen hnu zong ah hin Chan Mon nih hin Zan Min Htet hi a philh kho loh i a duh peng rih ti a si.\nZan Min Htet hi sii tama a si caah thil te pawl zong biatak ngaiin a fir tawn cang mi a si tiin a thawng theih a si. September 20 lio zong ah khan Tammu ah Bike a rak fir cua fir mi bike cu ting 13 in a rak zuar. Ting 10 cu a dl Yu Yu Hrwe timi nu a rak pek i tingthum tu cu a duh paoh in a cen nak.\nSeptember 25 nih ah Zan Min Htet nih hin a Dl hlun Chan Mon cu phone in a hei chawnh i Kalay University luhnak innkaa hram ah i tong dingin a hei chimh. University innkaa hram ah cun an i tong i cycle an i phirh i lam an leng tti. an len nak lei hi Ye-San-Kyun pura lei ah a si. Zanlei similam 3 in 5 tiang an umm tti hnu ah an um nak hmun in a thlanglei deuh hmunrem ngai ah cun an i tthial i cuka hmun ah cun caantha an la i an i kom. Suimilam 6 hrawng ah Zan Min Htet nih hin Chan Mon cu a hngawng ah a reh i a thih tiang a thlah duh loh, thi lak in a reh. Micheukhat chim ning ah le ttial ning ah cun nuva sualnak an hman hnu ah a hngawng ah a reh i nam in a zei ti hna in an chim nain Chan Mon nu le pa nih an pom loh.Zan Min Htet nih Chan Mon ruak cu mi hmuh lo nak ding ah a chiah ta i khuachung ah a kal tak phot.\nZan suimilam 7 hrawng a tlin in a ruak cu ka va lak i Mit-Tar tiva ah a ruak cu ka hlonh tiin Zan Min Htet nih Mandalay palik sin ah a chim. Zan Min Htet hi Mandalay palik kutchung ah a u m cuahmah lio a si.\nZan Min Htet Dl a si lio mi Yu Yu Htwe nih cun Chan Mon a thih nak konglam ah zeihmanh ai tel mi le a theih lo nak konglam cu a fp ah a rak post ve, chan Mon he hin ai chawn bal mi zong kan si loh tiin a nolh chih. Ka Dl he hin pagaan kan kal tti zong ah zeihmanh ka thei loh tiin a chim (Chan Mon a thih hnu ah hin pagan ah an kal). Mangalay kan phak i Zan Min Htet an tlaih hnu lawng ah hin thil sining hi ka theih ve tiin a ti.\nChan Mon a nu le a pa nih an fanu kong he pehtlaih in thil fiang cikcek kan theih hlan ah le a ruak kan hmuh hlan ah cun zangfahnak tein RIP kan ti piak rih hlah uh tiin mipi sin ah nawlnak an tuah.\nMizoram ah Mithi a Tho tthan – Thlathum Naute cu a ruak an phum lai ah a Nung than\nA poi taktak – Mizo pa nih a Fapa hniang hmai ah Thi lak in a Nupi a Velh (Video)\nHomework a tuah sual ruang ah Hringtu a Nu nih a Lu ah kut a thlak i a Thi\nSii Man Ting 7 le Thong 2 an Ngeih lo caah Mandalay Sii-inn ah Lungrethei taktak in an Um cuahmah lio a si (Bawmhhalnak)\nA fa le Nungak pathum a Sualpi lengmang hna caah A dongh nak ah cun Thih nak tiang a tuar phah ve\nHi Ngakttah pa Hlasak nak nih hin Miphi lungthin a Khoih taktak – Mizo hla pakhat le English hla a sak mi hi a Thiam meisei (Video)\nAn fale an i Dawh lo tuk caah a Nupi cu Court nih fak taktak in Dan a Tat – Thil sining fiang tein an theih tik ah a pasal zong nih a tthawl colh ve


CNDF Ralbawi Pa NihChin TV International ih Bia An hal Nak Ah A Chim Mi Rak Ngai Ve Hmanh Ruah Awk Ngai Ngai A Um – HRINGDILDEL LAIRAM\n“Ralkap pawl Chin ramchung i an rak luh tik ah cun biatak tein an kan kah te lai timi kan theih cia ruangah, kan si khaah chung kan theih tawk in kan rak i tom lam ve cio. Lampi i an rat tik ah rak kham dan ding ningcang le thil dangdang cu kan buaipi i kan tuaktan cuahmah lio a si ko.\nTutan i kahdoh nak zong ah kan i tel cuahmah ko. CNDF telh in CNA le CDF he i fonh in raldoh nak kan nei. Nazi cheu hrawng inkahdoh nak can kan nei. Tutan i kahdoh nak ah hin zeizong kong ah kan i chim i kan i rawn hna. Cun umhmun khuarnak ding pawl zong kan i then hna. hmun tampi in kan rak bawh ruangah kanmah chung zong ah hmun dangdang ah kan thazang cu kan i then hna.\nKan unau CNA, CDF, PDF Zoland, Civic Defense Militia…(hriamtlai minung 9 renglo) pawl he Chin Commanders Joint Committee ah rian kan ṭuan ti. Kan mipi an fah ter mi hna cu daitein kan zoh kho sawhsawh hna lai loh, mipi zawn ruah bu in kan ti lo mi hna zong an um ko nain kan mah he ai pehtlai lomi khuachung mi an thah hna i khua an khangh ruangah zoh sawh cu kan tim lem hna loh.\nTimtuahnak zong tuhi biatak tein kan nei than. A si khawh chung in raldoh ding in kan i timlam than. Falam peng i i kahdoh nak ah a thawk ka tein kan i tel cang. A minung zawng in cun kan indeih ko nain hriamnam kan daih lo ruangah kan kham khawh ning zat in le kan doh khawh ding ning hnain kan cawlcang kho loh.\nKan cah lonak cu hriamhrei kan neih ṭha lo ruangah a si, asinan thinlung zawn ah hin an kan hneh lo lawlaw, Hi nakin hriamhrei tha deuh kan neih ah cun hmual nei deuh in hi dothlennak ah hin rianrang deuh in teinak hi kan hmuh lai. Ramchung ramleng in an kan bomh tuk hringhran. Ei le din lei zong ah pawngkam khuami pawl nih eile din ding an rak kan pek tawn” tin Chin TV International biahal nak ah a chim.\n← Lunghmui Kho Tuk, Myanmar Ralkap Pawl Nih Phaisa Tam Taktak An I Chiah Nak Bank Cu PDF Nih Bomb In An Va Thuat Hna I Ralkap Minung Pa 2 An Thi\nA Sunglawi Tuk E, Hlasak Thiam Minthang Kris K Zong A Neih Mi Vialte Hloh Ngam In Rampi Caah Timhlamh Nak A Neih Ning Cu Uar A Um Tuk E →


US President thimnak result cu January 20 ah uknak nawl an i thlen hnu lawngin tlamtling in fehtermi asi zungzal ko nain States cio nih votes an relmi result in teitu thanh cia an si camcin ko – Hakha Cherry\nUS Presidential Result Update:Ka FB hawikom chungin US President thimnak (2020) ah teitu an fiang rih lo ti bantukin a chimrelmi kan hmuh ngai rih hna. President Trump nih teinak a co t’han lai titiang in a chimmi nan um ngai rih. Tutan thimnak hi kum 2000 lio i Bush le Al Gore cu Florida state ah votes 2000 hrawng lawngin an i thlau caah teitu fiang kho loin caan zeimawzat an rak ummi he hna a tahchunhtu kan tam ngai tikah mirangca a rel kho ve lomi mi cheukhat caah lung awtawmnak a chuahter ngai rua dah ka ti.\nCucaah, US President thimnak ah teitu an fiang rih lo asiloah Trump nih teinak a co t’han ko lai tiin a zumtu le a chimreltu poah nih phaisa thap (betting) in zuamcawh khawh ka si. Kan miphun chungin Mirangca aa rel kho lomi pawl caah lungbuainak nan chuahter ngai tiin ka hmuh caah biatak tein ka van chimmi asi.Credit-Biak Hnin Sang\nDecember 3,2020 ni hin Rev. Dr. Hai Vung Lian Kong Update


A thi mi an tlawmtuk tiin an lung a tling kho hrim lo\nadmin August 29, 2021 Leave a Comment on A thi mi an tlawmtuk tiin an lung a tling kho hrim lo\nISIS nih Kabul airport ah suicide bomblast an tuah ruangah US ralkap 11, rian tuantu pakhat le minung pakhat an thi, an dihlak in 13 an si kha. President Joe Biden nih phuhlamnak kan tuah lai tiin a chim kha. A chim ning bantuk in phuhlamnak cu an va tuah i, natein IS lei minung pakhat (1) lawng an va tha.\n‘We killed the target’an ti kha, natein pakhat lawng a thi ti thawngthei a si. Mah kongah US mipi an thinhung chin\nKan mah lei minung 13 kan thi i, US nih Airstrike a tuah i, IS lei minung pakhat lawng maw a thi tiin heh tiah an lungtlinlonak an chim. Mah operation ah ISIS-K planner lawng a thi, Civilians 1 pakhat hman hma a hmu mi an um lo. US mission cu mi tampi nih an nihsawh hna, IS nih bomb an puah mi ah khan,\nAfghans mi 170, US Troops 13 an thi kha. Hi zat a thi mi phuhlamnak ding in IS lei minung pakhat lawng hi a zah lo tiin an lungtlin lonak an aupi cuamah ve. U.S. Navy spokesman William Urban nih a chim ning ahcun, ” over-the-horizon counterterrorism operation kan ngei, kan target bak ah kan kah hna, civilians hma a hmuh mi an um lo, mah operations ngei ding in US nih suimilam 48 lawng a ngei.\nMah lawng si lo in, Kabul Airport ah mi tampi lakchuah ding mi an um ri caah US nih fakpi in IS pawl hi a thuat ngam lo si lai ti cu mi tampi zum ning a si. ISIS terror threat cu tih nung chin lengmang ko buin UK nih Kabul Airport in Last Flight ding in tim tuahnak an ngei lo a si.\nGen. Sir Nick Cater nih a chim ning ahcun Kabul Airport an chuahtak hnuah, US troops pawl nih zeibantuk thil tih nung tuk mi IS pawl cungah an tuah lai ti a chim. General Sir Richard Barrons zong nih Britain lei ah ISIS pawl nih tih nung tuk mi an tuah ve lai ti a zum ning a chim. Kabul ah hin Brintons 150 le 1,000 Afghans kal tak an si lai. Cre-RTK\nJeo Biden a chim ning bantuk in US ralkap nih an tuah, Natein US mipi lung a dam kho hlei lo →\n← CBS journalist Ed O’Keefe nih “Nancy Pelosi a tlik nak poah dawi a si lai tiin a chim cang


Breaking News: Myintkyina Khuapi Um Northern Command Headquarters, Air Base Cu Miakpi In An Kah – The Cherry Par\nBreaking News: Myintkyina Khuapi Um Northern Command Headquarters, Air Base Cu Miakpi In An Kah\nKachin ramkulh Myintkyina, MawPhong khua kam ah a ummi ralhrang buu sakhaan, Northern Command Headquarters, Air Base cu tuzing suimilam 8:00am hrawng ah miakpi he kah a si, tiah Khit Thit media nih an tarlangh. Hi maikpi an kahmi kong he pehtlai in Miakpi pahnih a puak tiah theih a si. Air Base i a ummi ralhrang buu a thi le hliamhma belte theih a si rih lo. Mawphong pawng um khuami pakhat nih a chimhning ahcun Miakpi thawng voi li kan theih i, pakhat cu MawPhong khua chungah a puak caah khuami pakhat hma a pu tiah a chim. Zei bantuk hriamtlai phu pawl nih kah mi a si, timi tu cu kan theih kho rih lo tiah pawngkam ummi pakhat nih a chimh.\nKachin ramkulh, Myintkyinai, Mawphong khua pawng “Puak thawng voithum ka thei, ka ttih caah dum ah ka um ngamlo i hngakchia hna ka auh hna i ka tlik pi hna” tiah MawPhong khua pawngte ah a ummi Shia Dong khuami pakhat nih a chimh. A tu ah Maw Phong khua pawng hrawngah helicopter an zuang cuahmah, Kawl ralhrang motor zong tampi a phan. Cun, ralhrang buu pawl nih mi chawhvah le security zong an strick ngai” tiah an chimh.\nAtu lio cu Kachin ramkulh chung ah khuaci an mui ko, Kachin ramkulh, Bhamo district chung, HpanKan, TaNaing, Puta-o hrawngah KIA hriamtlai phu le ralhrang buu hna an in kah cuahmah lio a si. KIA hriamtlai phu hna hi Chin miphun nih biatak tein thlacam bawmh cio hna usih. Nihin ni tiang ah tlangcung hriamtlai phu lakah KNU le KIA lawng an cawlcangh tiah cheukhat nih ruah a sinain, a thlitein hriamtlai phu dang zong an cawlcangh cuahmah vemi an um. Ref: khitthitmedia\n← General Tun Myat Naing Bia Cu Rakhine Mipi Nih An Ngai Dih Ko Cang\nMyanmar Ah Cozah Pahnih: SAC vs. NUG →


Abiapi ngai tiah ruah cio mi Tlangholh common language belte atu tiang iceih-mai kan har rih. – Hakha Cherry\nAbiapi ngai tiah ruah cio mi Tlangholh common language belte atu tiang iceih-mai kan har rih.\nAtu tan ithimnak boruak i, Chin mi (Abik in Chin Mino) nih Miphun ttanh an ttanh ning le an cawngcangh ning hi Vawlei sem-kaa in Kan miphun chung ah, arak um voikhat nak asi ko lo maw! ti tiang, aka ruat ter.\n1970s hrawngin Chin University student pawl nih Salai le Mai hmangin Miphun lungrualnak an rak thawk. An hlawh tling taktak. Atu tiang Salai le Mai cu Chin mi hmelchunhnak (Identity) pakhat ah acang thai. Abiapi ngai tiah ruah cio mi Tlangholh common language belte atu tiang iceih-mai kan har rih.\nCu nakin abiapi deuh mi cu kan Miphun pi Min asi. Vawlei cungpi le Kawl nih cun, Chin tiah kan Miphun min an bunh (arak kan-auh) nak a hlaan tuk cang. Asisnan, kanmah chungah mindang cio in I auh, kan rak I uar tuk hna. Chin mi chungah Chin kan si tiah hnatlaknak Ca ttial in kan ngeih kho mi cu; 2004 kum, Camp Victoria ah tuahmi Camp Victoria Agreement kha asi lai dah!\nRamchung – ramleng I rak dirhmi Chin National Party (pa 4), cun Chin Social Orgns. hna nih, ‘Kannih cu chuah-tti unau khat (Lai hri tlai khat) “Chin miphun” kan si tiah Biathluk nak rak tuah asi. Kum kul dengmang asi ve cang I, atu-ah cun, kan Miphun zate huap Min ah Chin timi kan hman ngai ngai cang hna. Lunglawmh awk ngai asi.Holh le min hrawnghrangah abuai rih mi kan si I, Miphun pi pakhat bang vun cawlcangh cawlh aa rem lonak atampi rih.\nChinmi hi, Miphun covo, Miphun dawtnak le Miphun Lungrualnak timi a chim, arel, a ttial cemmi kan si velai dah!. Kan ttial kan chimh lo ah, Kan herh bikmi pawl an si fawm tu ca! A-ttial le a-chim ahcun, kan thiam ngai cang hna. Asinan, kan miphun muisam leh cawlcanghnak ah anung taktak kho rih lo ticu zaapi hmuh asi.\nCuti kan si ko lio ah; Tthangthar Chin Mino hna nih “Chin Ram caah Chin Miphun” tiah, au-aw le hlado phunphun he, ramchung peng kip le Ram leng tiangin an-au aw le an cawlcaang nak cu nifitin hmuh leh theih khawh in aum. Mi minthang, mi langsar le mi liangan tampi hna bawmh lei silo-in, heh.tiah an doh. Ramrian ttuantu pawl zawng an iphet nawn. An doh deuhdeuh, Adohtu pawl an hmual apho deuhdeuh ti cu zaapi theih asi.\nPolitically “Ramrian celh, phung le ning” in kan Miphun kan ttanh ruangah, kan sungh dingmi a um lo. Kan Miphun covo tu kan ngah deuh lai. Kanmah thazaang lawng nih azat lo ahcun, hawi isawm hmanh kan hau. Kan Miphun nih kan duhmi vialte zaa-pi theih in aupi ding asi. Athli te-in ipek chanh khawhmi thil an si lo.\nChinram caah Chin Miphun” tiah adirmi pawl, An au-aw vun ngaih ah, Election I, teinak hmuh ding tiang ca men lawng a si lo. “Miphun Cova la usih” ti asi.\nChin mipi Vote hi Chinram caah, kan i zaa-khim tuk, Midang vote kan herh lo” an ti. Adik ngamsam. Teinak cu kanmah kutah a um taktak. Kan lak lai maw, Lak lai lo? Kanmah nawl asi.Kaa lawm, Credit-Paul C. Tha\nTrump soi siloin, kan Chinmi mipi cu um rih seh, Pastors cheukhat cungah ka khuaruah har ngai mi cu Trump cu Khrihfa a dirkamhtu a si an ti rih mi hi asi.


Breaking news – India Ram Mahandara Sizung Meikang Ah Naute Pa 10 An Thi – Thechinlungnews\nBreaking news – India Ram Mahandara Sizung Meikang Ah Naute Pa 10 An Thi\nPosted By: lian lian January 9, 2021\nIndia ram maharshtra ramkulh Mahandara khuapi sizung cu tuchun january ni 9 zanlei nazi 2:00 ah a kang i naute chuakka te a si mi minung pa 2 cu sizung riantuan tu pawl nih an chanhmanh hna nain, minung pa 10 cu chanh manh loin an thi tiah sibawi Pramod Khandate nih thawngthanh nak a tuah.\nHi meikangh ruang i thihnak a tong mi naute pawl cu, thla a tling rih lo mi le, thlathum minung lawng an si hna tiahnthawng an thanh.\nHi meikangh mi hi zeiruang ah dah a kangh timi hi theih a si rih loh, asinain, cu meikang cu riantuan tu pawl nih an si khawh chung in an hmih khawh i meikhu a zual tuk caah naute a chuakka mi pawl cu an thih nak a si tiah sibawi nih cun a chim.\nSizung i tuanvo a neitu nurse pawl nih cun, naute chiah nak pawl inn a kangh bak cun meithat tu pawl a rianran nak in an chimh colh hna. meithat pawl nih cun indang tleihchih lo ding in an hmih i midang zong hmundang ah an thawn hna.\nCunglei riantuan tu pawl nih cun meikangh an theih bak in felfai deuh in tuanvo an lak nak ding ah cun an chimhcolh hna. India ramchung i meikang a zual cem nak hi 2011 i kalkata khuapi i meikang mi kha a si i culio ah cun minung 90 an rak thi.\n2020 August thla chung zong ah Ahmedabad khuapi u sizung meikang ruang ah Covid -90 zawtnak tuamhlawm mi minung pa 8 an thi.Cuhlei ah November thlachung zong ah Rajkot khuapi i clinic pakhat meikang mi ah Covid – 90 zawtnak a nei mi minung pa 5 an thi.\nBe the first to comment on "Breaking news – India Ram Mahandara Sizung Meikang Ah Naute Pa 10 An Thi"


AA Hriamtlai Nih Thawng Ngei Lo (Silent) In Chin Ram A Tuk – Chin 11 News\nAA Hriamtlai Nih Thawng Ngei Lo (Silent) In Chin Ram A Tuk\nOnline in thawng ka rel peng,,, Ka facebook ka van on hrimhrim ahcun atu lio zawtnak Cronavirus kong le AA le kawl ralkap kah dohnbak kong lawng te an rak lang. ka hrial lai ka ti zong ah hrial awk tha lo le hrial cawk lo in ka facebook cahmai ah a lang. a zei si zong ah tiin ka van rel ve ko.\nAA hriamtlai le Kawl ralkap kah doh ruang ah kan Chin Miphun nih harnak le thihnak tiang an ton mi kong chunzan bak in khua aa ka ruah ter I keimah le keimah ka hnemhnak cu “AA hriamtlai nih Chin Ram hi thawng ngei lo (Silent) in a tuk” lio a si ti in ka hnem.\nNangmah zong na hawi nu/pa he zurit ruang thil dangdang buainak ruang ah ka inn ah rak buai in rak I velh tuah hmanh u, ka celh bal lai lo, a ho hmanh tanh lo in nan pahnih in kan nawn bak ko hna lai. Kei zong mi pakhatkhat he na inn le lo ah rak I velh in buai ning law nan ka nawn ve ko lai. a ho hlei tanh mi ngei lo in mu..\nCu bantuk in AA hriamtlai le ralkap nih kan vawlei le kan inn lo cia ah buainak an rak tuah mi cu AA ka ngai thiam bak hna lo. AA Hriamtlai hi Miphun dothlennak an khelh ruang hi kan chin ram ah inn tungke an dirh I ralkap he an buai mi cu ka ngai thiam bak ve hna lo. Ralkap cu an min hmanh ah “Ralkap” kan ti fawm hna cu te,,, an ral a si mi cu an kah ko hna lai.. AA nih Chin Miphun aa kan dawt I aa kan upat ko ahcun kan ram le vawlei ah ralkap he an buai lo ding hi a biapi. US ram ah refugee in a kal mi han zong US ram cozah duh lo mi an tuah sual ahcun an van kaut than ko hna. Daite in kan Chin ram ah an um khawh tung lo ahcun anmah le an vawlei ah buainak va tuah ko hna seh. Ralkap he uknak I cuh ruang ah Chin miphun nih kan tuar ding a si lo.\nRalkap tham cu Phunghram kan remh khawh hlan cu kan thawl kho fawn hna lai lo I Phunghram aa remh hlan tiang cu Chin Ram ah khua an sak a hau fom cu te, kianh lengmang an hau ko rih. Phunghram aa remh dih tik ahcun ralkap zong an cawl kho te lai lo cu mu.\nAA nih kan vawlei cia ah kawl ralkap he an kah doh lengmang mi hi a sawhsawh in ruah awk a tha lo. Chin Ram ah AA nih ralkap he an kah doh mi kong ah AA nih aa tinh mi ka purh dah ning:\n1. Kan vawlei/ram hi Rakhin ram ah chiah bang a duh\n2. Kan Miphun cheu kaht hna cu Rakhin miphun ah chiah a duh hna\n3. Ralkap a tei khawh taktak lo caah kan Lai ralkap he I thua han seh tiah a forh hna bia a si\n4. Mikut in rultlaih aa tim “(Chin Miphun kut in an duh mi uknak lak an I tim)\n5. Chim Miphun zei ah aa kan rel lo\n6. Kan lai ralkap zei ah a rel hna lo\nAA le Ralkap kah dohnak kong ah AA sual phaw lo in NLD Party le Cozah tu heh tiah sual kan phawt rih hna.. AA hriamtlai hna cu kan vawlei cia ah a duh mi poh tuah seh ti phun in, nihin ni tiang doh le soisel a um bal lo. Hihi keimah nih ka purh dah han ning cu a si. a zei si zong ah Tlangcung miphun a si mi nih tlangcung miphun pakaht a si ve mi kan vawlei le kan inn lo cia ah an I dor I ralkap he an I kah mi cu cohlan awk a tha bak lo. kahdohnak an tuah lo ahcun tlang cung miphun ciocio I ruah thiam khawh a si. buainak an ser ding ah ahcun kan vawlei an lamh lo bak a hau..\nNote: hi ca ka tial mi hi ralkap tanh nak aa tel lo, Phunghram kan remh khawh lo caah ralkap doh cu sana tlaih lo caah AA hi ka van ti hna nak a si.


Esther Dawt Chin Sung Nih Benjamin Sum Dam Lo Nak Ah Thinlung Kekkuai In A Tuar Pi Nak A Langhter – Buanchukcho\nMyanmar Idol season 4 Runner-Up Benjamin Sum cu a umnak Mizoram ah Covid-19 zawtnak a neih ruang ah Doctor nih an zi khawh chung in tuhi an zohkhenh cuahmah lio pi a si tiah thawng kan theih. Cuti cun, June 2 ah khan ralzam pawl bomhnak va pe ding in an kal i an rak check-up nak ah Covid-19 zawtnak a nei ti mi an hmuh chuah cutin a rianran nak in inn lei ah a lawi i room dang te ah a mah te in a um.\nBenjamin Sum cu mi a bawm zungzal tu mifel pakhat a si i, hlasak nak i a hmuh mi chawva pawl hi myanmar ralzam pawl caah bomhnak a va pek zungzal tawn hna. Myanmar Idol a ngahtu Esther Dawt Chin Sung nih cun ka tapa bantuk te i ka dawt tuk mi“Benjamin Sum Bawipa nih dam nak in pe hramgram ko seh mu tiah duhsaknak a hlan.\nCun, Esther nih a nu bantuk i a rak zoh mi Tracy Yinmin Tin i pasal a thih ruangah an chungkhar caah tuarpi nak cu a langh ter colh. Esthei nih “Ka duhdawtmi chungkhar caah hin Pathian sin i thlacam piak dah ti lo cu ti khawh mi dang zeihmanh ka nei loh. KaNu banbtuk i ka duhdawtmi Tracy Yinmin Tin le nan chungkhar zapi tein Pathian nih in umpi in in hnem hram ko hna seh. Uncle, RIP” tiin a facebook cahmai ah cun a langh ter.\nR.I.P : Ei Kanu Fifak Te A Simi Lam Cungah A Kal Ciahmah Ko Mi Bak Cu Rallokap Nih Thilak In An Kah Ko E


US Capitol tiangmang pah cu an luan cang, Trump nih National Guard auh hna | The Chin Express\nUS Capitol tiangmang pah cu an luan cang, Trump nih National Guard auh hna\nUS _ Trump tanhtu nih thlipi hran in US Capitol chimh dih an timh caah National Guard (ralkap) a auh hna.\nCongress nih thimnak fehternak an tuahmi ngol dingin Trump tanhtu nih Congress innpi cu an buaihnawh. Phunghram sertu hmanh hmun him ah thial hau dirhmun an phan. Palik pawl nih an kham kho hna lo, an pah dih hna. Mi cheukhat lebang cu thi chuak pelpul in an um.\nTear gas hna an hman, Congress-minung hmanh nih tear gas khamnak lukhuh an hman a herh cang. Thlalangawng hna an khuai. An hliamhmi nu kha sizung ah a thi cang fawn.\nCongress members le US Capitol tiangmang kha an buaihnawh caah Trump nih daihter dingin a National Guard a auh cang hna tiah White House press secretary Kayleigh nih a langhter.\nVice president zong nih hi US Capitol i a cangmi thil hrawhnak le a hraangmi duhnak langhternak hi a dihdongh awk a si, atu bakah ngol hrimhrim awk a si a ti ve. Aho poh nih phunghram ningin rian a tuanmi hi kan upat hna awk a si a ti.\nA daimi duh langhternak cu American mizeipoh covo a si nain kan Capitol a dohtu cu fawite in ngaihthiam nan si lai lo, a fahnak bik in phunghram ningin nan kong ceihpiak nan si lai.\nAtu cu an ngol ta hnu in US Capitol a him ko ti theih hnu lawngah thok tthan dawhdang an si cang.\nHmasa thawngpangRohingya pa thah ruang Kawlram mi 4 tlaih: Malaysia\nHnu thawngpangTWEETER, YOUTUBE LE FACEBOOK nih Trump ‘VIDEO’ an hlohpiak!!!


President U Win Myint Nih Surbung Vanlawng Tual Sakmi A Zohfel - THE CHINLAND POST\nPresident U Win Myint Nih Surbung Vanlawng Tual Sakmi A Zohfel\nTawk Tling Thang| 2019 February 22| 2020 kum chung ah lim ding in an sak cuahmah Surbung tlang vanlawng tual cu President U Win Myint nih February 21 chun ah a zohfel tiah kan theih.\nFebruary 20, Hakha ah tuahmi Chin Miphun Ni ah a rak tlungmi President U Win Myint nih February 21 chun ah Surbung tlang vanlawng tual sak cuahmah liopi a zohfel. Chin ramkulh cozah in Chief Minister Salai Lian Luai nih a zulh.\nVanlawng lei tawlreltu zung in General Director U Min Lwin le tuanvo ngeitu upa hna nih an riantuanmi Projector in fianternak le hmuhsaknak an ngeih. Cu dih hnu ah Phorhtlunnak le Pehtlaihnak ramkomh minister U Thant Sin Maung nih fianternak a tuah chap.\nPresident U Win Myint nih, hi vanlawng tual cu rikhiahmi caan chung ah a tha bik in lim khawh nan i zuam lai. Hi vanlawng tual nan saknak ah pawngkam rawhralnak nih a hnorsuan khawh lonak le a hrawh khawh lonak ding sak nan i zuam fawn lai tiah bia a cahtak hna.\nChin Times TV nih 2018 December thla ah a thlakmi Surbung tlang vanlawng tual sak liomi video hika ah zoh khawh a si.\nSurbung tlang vanlawng tual cu zatuak 50% renglo an lim cang. 2019 kum chung ah vanlawng tliknak ding kat-ta-ya pe 1000 an phah lai. Cu pin ah a herhmi concrete zong an phah chap rih lai. Surbung tlang vanlawng tual cu Kawlram chung vanlawng lei thiamsang hna nih tuanvo laak in an tuan. Vanlawng tual cu 2020 kum chung ah dih ding in an tuan cuahmah liopi a si.\n“Surbung tlang vanlawng tual saknak caah ramkomh cozah nih ks. 37billion pek a si nain Kawlram cozah budget a hnorsuan tuk ding a si caah ti, mei le lam cu nanmah ramkulh budget chung in tuan ve uh an kan ti. Cu ruang ah ti, mei le lam kong hi Chin ramkulh cozah budget in tuan a si lai. Tukum chung ah pe 2000 chung hi lungphah in kat-ta-ya kan toih lai” tiah Chief Minister nih 2018 November 19, Hakha Town Hall ah tuahmi mizapi he ton biaruahnak ah a chim.\n“Surbung tlang vanlawng tual hi hmailei ah cun Kawlram lawng si lo in Singapore, Malaysia, Thailand, India he hnatlaknak kan ser lai i tlungkal kho ding in timhtuahnak kan ngei” tiah Chief Minister Salai Lian Luai nih a chimchih.\nSurbung tlang vanlawng tual cu 2013 kum ah tuahding in plan an suai i 2015 kum lawng in sak hram an thawk khawh. Surbung tlang cu Falam khua in khan riat le cheu a hlatnak hmun ah a um.\nSurbung tlang Vanlawng tual cu a tliknak ding a sau pe 6000, a vaang pe 100 a si i hi Vanlawng tumnak hmun nih a rihzan pound 50,000 a tuarh ding le ATR-72 Vanlawng phun a tum kho lai tiah theih a si.\nKawlram chung ah vanlawng tual a um rih lonak cu Chin ramkulh pakhat lawnglawng a si. Cu lawng si lo in Kawlram chung ah lam le sul a chiabik zong Chin ramkulh a si. University a ngei rih lomi zong Chin ramkulh pakhat lawnglawng a si fawn tiah kan theih.\nVideo Credit: Chin State men lawng silo Tlangram pumhuap ah le Myanmar ramhuap ih Vanzam ṭumhmun, Airport ṭhabik dingih ruahmi Surbung Airport mawi takin Thang Boo in Drone thawn a zukmi a si (Chin Times TV)\nPrevious Chin Miphun Ni Ah Kanbawza Nih Chinram Caah Tiphorhnak Motor Thar Pali A Bawmh Than\nNext Chinland Yahoo Groups Nih 2018 Chin Person of The Year Ah Rev. Dr. Thlaawr Bawihrin An Thim


Zaangfah Nawlnak: MyRC Card Iser Ni Le Caan Remh Tthannak - The Chin Express\nHome Chin Zaangfah Nawlnak: MyRC Card Iser Ni Le Caan Remh Tthannak\nMyRC Card tuah ni 24/08/2018 (Ningani) kha, anmah MyRC zung lei nih an i relrem deuh lo caah minung 200 lawng rak rat pi hna u law a tang mi a dang paohpaoh kha cu 25/08/2018 (Zarhteni) tu ah rak rat pi ulaw tiah tuni lawng ah thawng an kan thanh.\nCucaah min cazin a pe mi kha minung 500 leng nan si caah 24/08/2018 Friday ni ah kan kal kho dih hna lai lo.\nAkal ding mi form a rak phi hmasa lei hoih deuh in minung 200 kan in chawnh hna lai I mah lawng kha 24/08/2018 (Ningani) ah kan kal lai caah zaang fah tein theih thiamnak rak kan ngei hram uh ti ah zaang fah kan in nawl hna.\nAtang mi dihlak kha athai zing 25/08/2018 ah kan in kal pi tthan te hna lai. Phone chawnh lo mi kha cu 24/08/2018 ah rat lo in 25/08/2018 tu ah nan rak ratnak lai kan in nawl hna.\nBus cu CRC in zingka sml 8:00am le 11:30am ah a chuak lai. Ihngah aum lai lo caah, caan hman tein nan rak phaak khawhnak lai kan in sawm hna. Rikhiahmi caan hlan ah nan rak phaak khawh nak dih lai kan in thanh chih duh hna.\nAtu tan 24-25/08/2018 ah aa tuah manh lo, form a phi manh lo mi zong zarh khat dan in hmai lei ah tuah kan si lai caah min cazin rak pek khawh peng asi ko. Rat ni aa fiang lo mi cu CRC zong ah hlathlai khawh khawh asi. – CRC Malaysia


CDF hi Zuu an rii zungzal an ti, zeitindah nan si e? tiah kan naupa pakhat ka hal! – The Cherry Par\nCDF hi Zuu an rii zungzal an ti, zeitindah nan si e? tiah kan naupa pakhat ka hal!\nJanuary 10, 2022 January 10, 2022 Cherry News\nCDF hi Zuu an an rii zungzal an ti, zeitindah nan si e? tiah kan naupa pakhat ka hal I tihin a ka leh”Ka upa cangvak, fikfa, khuasik le nganfah ka tuarmi hi cu um ko rihseh, kan lungre a theih tuk tawn, kan li a leng tuk tawn, khua faktuk in kan i ruah sual tawn i zaan ah kan i hngilh kho tawn lo caah kan philh deuh nak dingah asi e.\nKan din zongah zaankhat ah minung 5 ti bantuk tete in a ding dingmi le ding lo dingmi kan i thiah hna e, rian tlolh hi kan duh hrimhrim lo” tiin a ka leh i ka rak halmi hmanh kai chir! An mawh loh ee, Zu duh ruah i din cu si lai ka zum loh Kan mah nih kan ton loh mi hi hehtiah mi vasoi rai si hlah.\nAn diinmi lawng a hmu mi an um cuh…a harnak liangluang khi zu hraikhat nih a phenh dih cuh…Ramlak i zaan khat te khuasik laki va riah hmanh aa tiim duh lomi le nunnak thaapin aa pe mi hna hi cuai thlai tlaak hmanh a si lo eh. CNA -CDF har ton can ruat lo hmu lo in…. thangchiat long chim aa zuam tu cuh doh si ve seh.\nCDF-KKG sin ah Matupi ralkap Captain pakhat hriamnam he CDM a tuah. Matupi hrambunh Ralhraang Tactical Command ah Captain rian a tuan i, atu caan karlak Monywa ah rian khinh chung mi Captain Kaung Thu Win cu uknak chuttu kuttang ah riantuan ka duh ti lo ti in hriamnam le kuanzen tling he 2021 December 23 ah, CDF-KKG (Chinland Defense Force – Kalay Kabaw, Gangaw) sin ah i ap in CDM a tuah.\nCaptain Kaung Thu Win cu a voi 52nak DSA (Kawl ralkap sianghleirun) chuak a si i, a pumpak number cu ကြည်း ၅၅၇၂၅ a si. Uknak chuttu Ralhrang Council nih rammi zapi cung an tuahsernak thalo a duh lo i, CDM a rak tuah mi Captain Kaung Thu Win le a chungkhar cu CDF-KKG nih laksawng tangka an pek hna hnu ah himnak hmun ah an thlah hna tiah CDF-KKG sin in theih a si.\nHakhalay ah SAC Ralhrang nih an Thahmi “Pu Tin Thang” Ruhro pawl Khor chung ah an Hmuh. Aluancia December 29 ah Kalay peng, Hakhalay khua ah SAC ralhrang pawl an rak phak lio ah Pu Tin Thang (60) zong an rak thah i, a ruhro pawl cu nihin January 9 ah khor pakhat chung ah an hmuh, tiah thawngpang kan theih.\nPu Tin Thang i hringtu a nu (kum 80) zong Hakhalay khuachung ah SAC ralhrang nih a phei ah an rak kah i December 30 zinglei ah a nunnak a rak liam. An nufa in SAC ralhrang nih December 29 ah an rak kah hna hi a si. Pu Tin Thang i a ruhro pawl cu khuami nih ttha tein an fimhlawn i nihin ah thlan an thlak, tiah thawngpang kan theih.\nMatupi Ah Ralhrang Nih Minung 9 an tlaih i an thah mi ah Mara 2 an i tel ve! kanmah Mara mi 2 zong Matupi ah Ralhrang nih Mi 9 an tlaih i an thahmi hna lakah an i tel ve ti a si. A poi tuk. Kawl ralhrang hi kanmah nig kan doh hna lo zongah anmah nih an duh paoh in an kan tuahto lai i an kan thah lengmang ko lai. Hi ralhrang ram ah mizei rammi nunnak hmanh a him lo. Mah ruangah pengtlang kip nih doh le kah bak ding an si.\nMatupi ah SAC Ralhrang nih an Thahmi hna Minung 3 Tiang an Fehter Khawh, Ngakchia Pakhat aa Tel. Matupi peng ah SAC ralhrang nih an tlaihmi hna minung 9 lak ah minung 3 an thah hna, tiah atu tiang ah an fehter khawh. January 7 ah Matupi ralzaam minung 9 cu SAC ralhrang nih an tlaih hna i lamhmuhsaktu ah an hman hna hnu ah thah an ton hi a si.\nMatupi khuami pakhat nih, “Atu tiang ah minung 3 thah an tong tiah an chungkhar hna sin in kan fehter khawh. A dang zong hi thah an tong ve kho tiah kan zumh. Asinain, kan fehter kho ngaingai rih lo,” tiah The Chin Journal ah a chim.\nAtu tiang ah SAC ralhrang kut in an nunnak a liam tiah an fehter khawhmi hna cu: (1) Pu Tui Dim (55), (2) Salai Steven, (3) Pa Le Nang (13) hna hi an si.\nKawl Ralkap Kut in CNF/A Upa Pu Tui Dim A Thi! Chin National Front/Army (CNF/A) ah caan sau riantuan cangmi le miphun caah kum sau a pumpemi minthatnak CNF nih pekmi Pu Tui Dim cu Kawl Ralhrang kut in thi tiah theih a si. Pu Tui Dim hi 1989 ah Chin National Army (CNA) ah a rak lutmi a si i 2007 kum dih tiang CNA ah caantling a tuan mi a si. CNF bel ahcun, a nunnak a dih [January 7] tiang a tuanmi Chin miphun pasaltha pakhat a si.\n← Chinram ah cheuhra cheukhat hi Tlangbawi/rianțuantu hna lawng pe hna u sih law, inn le lo zong an ngei ve cio lai!\nRalzam dirhmun kan si hlan ah cun khuate lei in har lengmang in! →


GENEVI Tuanbia ( Dal – 3 Nak) – DOH PHIT\nGENEVI Tuanbia ( Dal – 3 Nak)\nOctober 29, 2019 admin ENTERTAIMENT, TUANBIA 0\nGenevi cu thongah a thlak i an thlaknak thong cu a minah hawihlei in a sualmi thong ti asi. Genevi an chiahnak khan cu khan zakhat reng lo chungah a muihnak bik khan asi. Ceu hmete lawng hmuh khawh asi i a chung ahcun buri fate lawng an chiah piak. A vampang hna cu an buar dih cang i lungsil le sawmpalak bu lawngte a si.\nMinung umnak siloin mithi khua ko khi sisehlaw a dawh. Cu khan ahcun khuasik le mithli he khuacaan a relhram a thok. Nikhat hnu nikhat in Genevi cu a titsa, a mithmai a dang chin lengmang. Nikhat chang pakhat le ti hraikhat lawng an pek.\nNikhat cu a lungretheih le vansan buin vanlei a zoh i thla a cam, “dawtnak in a khatmi ka Pathian, thonginn chung muilak in na fanu nih k arak in auh, nangmah lo cun bawmtu dang a hohmanh ka ngei ti lo, ka mitthli tlaknak le ka lungretheihnak vialte zong na ka hmuh dih caah ka hna a ngam ko. Sihmanhsehlaw, minung thazaang cu zeihmanh asi lo caah ka derthawm ngaingai ko cang i ka hna a ngam kho ti lo.\nA ka dawtu ka nu le ka pa nih khan hitluk vanchiatnak ka ton hi an theithiam tung lai lo i ka vapa zong ramlak i a um caah a theithiam ve lai lo. A ka dawtu ka hawi le dang zong he kan i chawn kho ti lo. Sihhmanhsehlaw Bawipa nangtu nihcun thong chung innka zong hi na ka hunpiak khawh koi ka caah hin thil thalo zeihmanh na tuah lai lo ti kha fiangte in ka hngalh. Na fanu hi hung ka philh hrim hlah.\nNa dawtnak in rak ka hnem ko, Siangpahrang nupi k arak sinak le atu i hitluk vanchiatnak ka tonmi hi ka ruah tikah khuate lei i zeihmanh a thei lomi ngaknu i rak chuah hmanh ka duh deuh.Vawlei mi ca i na sermi thing le ram, pangpar, ni le thla, arfi dawhnak phuntling, minung nih lawmhnak he an hmanmi nithla le caan hna cu kei ka caah cun tahnak hi le caan ah an cang. Maw Pathian ka thinlung chungah hin rak ka cawnpiak than tuah. Nangmah khuakhannak ahhin vuihramnak ka ngeihnak hnga lo rak ka bawm ko” tiah Pathian sinah thla a cam.\nA thlacam a dih tikah a thinlung ah hitihin a hung lang; Genevi minung mithmuh ahcun a sual taktak mi na si ko. Sihmanhsehlaw, Pathian mithmuh ahcun sualnak ngei lo na si cu ni ceunak in a ceu deuh, tiin.\nA lettu > John\nOct 29, 2019 Tangka thlen ret..


Thawngpang chia a si hoi cang ee!!! Ceilak in motor kah piak an si hoi cang. AA hi kan ralbik an si ti a fiang tuk cang\nA fiang tak tak cang, kawl ralkap nih ralzam pawl caah fakpi in an nih zuam ti a fiang cang, Natein AA cu kan ral a si ti a fiang chin lengmang cang. Tu lio Laitlang lei ah thawngpang hna cu thawngpang chia lawngte a si, thawngpang kan thei mi hna hi Pathian lei ah fakpi in kan kalnak le kan zumnak thawngternak caah kan hmang a hau cang.\nRalkap le AA pawl i tukruangah Sami ramzal caah Facang a phortu motor WFP cu meithal in kah a si hoi cang. Mah bantuk in mi tampi rawltam in an um lio ah ei ding a phortu motor hna fakpi in kah an si lengmang mi cu hna a ngam kho hrim lo\nApril ni 29 zaan lei ah Paletwa ram chungah AA le kawl ralkap taltuknak ruangah mah le inn ah um ngam ti lo in ralzam dirhmun a phan mi hna sin ah ei ding pek ding in a kal mi World Food Prgramme motor cu ceilak in an kah tthan tiah thei a si\nMah facang tung 1000 phortu ding ah motor 5 cu kawl ralkap nih an zul i, mah bantuk in kawlrap nih an zul ko nain AA an si lai tiah zum mi nih fakpi in motor cu an kah tthan tiah One New Myanmar nih a chim. Motor mawngtu pakhat zong meithal kah ruangah fakpi in hma a hmuh ve tiah source nih achim. Motor an kahnak hmun hi Sami khua in Meters 10,000 hrawng ah si tiah theih a si. Source- One News Myanmar\nBe the first to comment on "Thawngpang chia a si hoi cang ee!!! Ceilak in motor kah piak an si hoi cang. AA hi kan ralbik an si ti a fiang tuk cang"


Vice President II Henry Van Thio thawngin Thantlang Sangthar zong nih dintii an hmuh ve cang.. – DOH PHIT\nAugust 8, 2019 admin THAWNGPANG 0\nThantlang khua hi tlangcung ah a um mi asi bantuk in tii laknak hi a har ngai i, thalcaan le bang ahcun tiva ah ti than mi kan um theo tawn rih. cun sangthar an van kauhchap mi ah khua a sa mi hna le bang cu ti an har ngai. kan ti hna hi kan i za hrimhrim lo.\ncu kong cu Vice President Henry Van Thio an chimh tik ah atu bantuk in Thantlang Sangthar caah tiin Buhva dong cu lakpiak an si i, atu cu thantlang khua chung zong an phak ter khawh cang nak thawngpang cu a tanglei bantuk in Sipin Bawi pakhat asi mi Pu Van Za Uk nih a facebook ah atanglei bantuk in a van langhter.\n“Vice-President Pu Van Thio bawmhchanhnak thawngin Thantlang Sangthar caah Buhva dong dintilaknak (Meng -5) cu 8.8.2019 ni ah thantlang khuachung tikhonnak Gallons (10000) atllummi tikhonnak ah kan thlakter khawh cang. Suimilam pa (4) ah Gallons (10000)tlum tikhonnak akhat kho lai. Hi bantuk in Thantlang mipi dinti caah aakan bawmtu kan pa Vice-President cungah Thantlang mipi aiawh in kan lunglawmhnak kan langhter.”\nPresident Henry Van Thio le a chungkhar cung ah kan i lawm, Pathian nih hi hnu hmailei nan lamthluan ah a thluachuahza he lam in hruai ko hna seh.\natanglei ah ti an lakkhawh cangnak video tawi te zoh khawh asi..\nNote: Van Za Uk facebook timeline ah lak mi asi.


Tuni Hakha le Falam innkaangh tuar mi chungkhar caah – The Cherry Par\nTuni Hakha le Falam innkaangh tuar mi chungkhar caah\nLunglawmhnak; Thantlang Youth Association le Thantlang Sianghleirun Chungkhar hrihhawhnak in kangh-uh a tong mi Halkha le Falam kan unau hna Thantlang khuami min in bulh nakding ca, tlawm kan suknak ah zawnruahnak he kut a samhtu khuami vialte nan cung ah kan i lawm tuk. Nihin kan hmuh mi (Malaysia in Ks.50,000 telhchih) a zapi Ks.3,386,500 a si.\nTuni Hakha le Falam innkaangh tuar mi chungkhar caah tlawmsuknak ah kan hmuh mi hi ks. 3,386,500 a si. Zaanghleicawi in a rak chuak mi TSC le TYA chungtel hna cung ah kan i lawm tuk hringhran. Pechan tu chungkhar vialte Pathian nih thluachuah in pe chin ko hna seh!\nPek a duh mi kan um ahcun thaizing zanlei (Jan 14) suimilam pali hlan ah mahle sang aiawhtu le Thantlang Youth Association zung ah rak pek khawh a si rih. Kut a samh rih lo mi nih kut nan rak samh cio naklai kan in sawm hna. Nihin ah caan pek in a rak i tel kho mi 30 leng kan si. Nan zapi cung ah kan i lawm tuk. Thantlang Youth Association le Thantlang Sianghleirun Chungkhar.\n← Trump nih US phunghram a nawnnok kholo\nJanuary ni 20,2021 cu America mipi hna cu President thar an ngei cang lai →


Tu lio US thawngpang a linsa tuk mi Mawtaw ke/tyre sertu le Trump kong; Pasal\nUS President November 3 ah thim a si lai, Tu hi Campaign an tuah thluamah lio a si. Democrat pawl nih Presidential Candidate cu Convention/khawmpi ah fehternak an tuah cang. Mah khawmpi hi US mi tampi nih Trump soiselnak khawmpi tiah an au piak hna. Democrat pawl zong nikhat ni/Monday in Convention an thawk ve cang lai. Mah convention ah hin Trump cu Presidential candidate ding in fehternak an tuah ve lai\nMah Chinpage ah hin ni fatin US thawngpang 4/5 ka ttial peng caah, US thawngpang na rel duh ah cun mah Chinpage hi like/follow vun tuah law, ni fatin US thawngpang a thar mi poah 4/5 na rel khawh peng lai tinak a si\nTu lio US thawngpang a lar ngai mi le a linsa ngai mi pakhat cu Trump le mawtaw ke/tyre sertu company GoodYear hi an si. Mah mawtaw ke sertu GoodYear nih Trump cu fakpi in an doh i an soisel. Trump President a si lo nak ding caah lam a sertu pakhat an si ve\nMah mawtaw ke/Motor Tire/ sertu, US ah a alar ngai mi GoodYear nih Donald Trump cu fakpi in an doh, An company ah rian ttuantu poh cu Trump luchin MAGA maw US palik/Police an dirpinak ca ttial mi poah cu an nih hrut/chin ding a si lo tiah nawl an chua lio ah Black Lives Matter support na, LGBT le Palik soiselnak le dohnak lei poah cu i hrut le i chin khawh a si tiah biakhianak an tuah\nMah bantuk in Trump doh i, Black lives matter, LGBT dirkam i, palik le Trump dohnak an siang lo mi ruangah rian ttuantu hna cu an lung a fak ngai i, an rian ttuannak company cu fakpi in an soisel. Mah kong hi tu lio US ah thawngpang a linsa tak tak mi a si\nMah bantuk in Company nih Donald Trump le Palik an doh ruangah Trump zong a um sawh sawh lo i, US mipi sin ah mah bantuk fih nung ngai in thil a tuah mi GoodYear motor Tire cu “cawk ti hlah u” tiin fakpi in a au pi ve. Mah bantuk Trump nih bia a vun chim hnuah, Silent majority pawl nih Trump chim ning bantuk in GoodYear nih a ser mi mawtaw ke/tyre cu an cawk duh ti lo\nTrump nih GoodYear mawtaw ke cu cawk ti hla u a ti hnu tlawmpal ah, GoodYear share cu 5.86% nakin tam deuh a tla. Cun GoodYear company he a ral ngai mi Bridgestone share cu 1.42% ah a kai cawlh.\nTu lio US state chungah buainak, i thanak le thil thalo chim cawlh lo a tlung nak State hna hi Democrat party pawl ngawlngeinak tangah um mi lawngte a si, Cun Trump tangah Operation Legend kalpi lio a si i, Operation Legend ah hin minung 1500 an tlaih cang hna i, mah bantuk an tlaih mi minung ah hin 90 hna cu mi tha a hmang mi an si.\nCun Federal Commit charge minung 220 an phan cang. Cun Donald Trump cu diklo ngai in le lih le hrokhawl ngai in a thangchiat tawntu EX FBI rian ttuantu cu Court hmaiah Trump cungah kan tuah mi hi a diklo mi lawngte a si/Guilty a si ti a chim cang.\nUS President nih an rak tuah duh lo mi Trump nih nu pakhat, President thimnak ah vote a thlak hmasa bik nu, an tlaih i thawnginn ah an chia. Trump nih a ngaithiam (Mah kong hi ka vun ttial lai. mah Chingpage ah hin rel khawh ding in um lai. Na rel duh ah cun Chinpage hi like/follow vun tuah law fawitein na rel khawh lai) Credit- Foxnews\n(Na ca ttialmi a sautuk tiah comment tampi ah a um i, News puitling ngai mi hi cu tawite in ttial khawh a si lo caah a reltu vialte nan ka thei thiam lai tiah zaangfah kan nawl hna)\nBe the first to comment on "Tu lio US thawngpang a linsa tuk mi Mawtaw ke/tyre sertu le Trump kong; Pasal"


Ks.2500 In Cycle Cawk Dingin Min A Pe i Comment nak ah Min Le Phoe Number A Tial Cangmi Hna Nih Theih Hrimhrim A Herh Mi – Thechinlungnews\nKs.2500 In Cycle Cawk Dingin Min A Pe i Comment nak ah Min Le Phoe Number A Tial Cangmi Hna Nih Theih Hrimhrim A Herh Mi\nThantlang peng “Zahnak Tlang Student Fellowship” (ZTSF) nih kumthar laksawng ti in Lucky Draw an zuar i ticket pakhat ah kawlram phaisa in Ks.2500 te lawng an hauh . Hi lucky draw ticket hi ramchung lawng silo in ramleng tiang an zuar i a duhmi poah nih cawkkhawh a si . Hi ticket konglam he pehtlai in thawngthanh kan duhmi pakhat a um .\nHi konglam hi mipi sin ah thawngthanh nak kan tuah cang bantuk in cawk a duhmi poah nih cawk khawh a si i thazang pek khawh a si . Ticket hi Ks.2500 in na cawk lai i na poah dingmi cu Cycle 125,Lattop,Guiter le Phone tbk pawl an si . Hi kong he pehtlai in mipi lei nih theihthiam lo mi cu min le phone lawng tial a za rua tiah a ruatmi tampi nan rak um i thawngthanh nak kan tuahmi ah min le phone number lawng a tialmi tampi kan in hmuh hna .\nAsinain na min le na phone number lawng na tial ah cun hi vantha laksawng hi na co kho lailo . Zei ca tiah hi vantha laksawng na co khawh ve nak ding ah cun na min le na phone number pin ah ticket man Ks.2500 te hi na rak thawh ve a herh . Cu hnu ah na min le na phone number na tialmi kha kan rak in record piak lai i na poah a si ahn cun tuanvo ngeitu hna nih na um nak na inn bak ah kan rak in pek lai .\nHi Lucky Draw hi pumpak miaknak caah tuahmi a si lo i ahlei in fimcawng mi (College Student ) pawl nih tuahmi a si caah mipi lei zong nih thazang rak kan pe cio u tiah kan in sawm duh fawn hna . Bomh na kan duh ve ko nain na rian a tam i nai manh lo a si ah cun phone in rak kan chawn law na inn te ah kan mah nih kan rak in pek lai .\nHakha le hmundang zong ah zuar hram thok a si cang i Hakha ah cawk a duhmi caah cun Pehtlaihnak-Salai Khamh Bawi Thawng : 09454182529 Mr. Van Ram Thang – 09883074412 an si lai . Cun a langin cawk na duh a si zong ah a ngah thiam i (For KBZPay -09443898400)ah phaisa pek khawh a si i min le phone number zong tha tein kan rak in record piak chih fawn lai .\nRamdang zuarkhawh ding zong ah kan tawlrel cuahmah lio a si .US,Australia,Canada an ram phaisa in tlapkhat $10 kan hauh .Malaysia ah Rs.20 kan hauh ve.Europe lei Norway ah tlapkhat 50 NOK kan hauh.Denmark ah 35 DKK kan hauh ve.Hi pin ah ramdang kan phak khawh ding kan i zuam cuahmah .\nZTSF riantuan nak caah hi Kumthar Vantha Laksawng hi kan tuahmi a si.Ramleng lei nih i thathnem pi ngai awk um hmanh hlah sehlaw,Lailei ca le ZTSF riantuannak nan kan theihpi nak caah tiah kan in pehtlaih hlei mi hna nan si .Thapetu mipi nan dihlak cung ah kan i lawm tuk. TEAM ZTSF.Credit : ZTSF Official Facebook Page\nBe the first to comment on "Ks.2500 In Cycle Cawk Dingin Min A Pe i Comment nak ah Min Le Phoe Number A Tial Cangmi Hna Nih Theih Hrimhrim A Herh Mi"


“Ka Ram le ka Miphun nih keimah theng a ka herh ve” ti i theih hi thluachuah pakhat bak asi. – Hakha Cherry\n“Ka Ram le ka Miphun nih keimah theng a ka herh ve” ti i theih hi thluachuah pakhat bak asi.\n“Ka Ram le ka Miphun nih keimah theng a ka herh ve” ti i theih hi thluachuah pakhat bak asi.Kan Ram le Miphun caah kan pahrang cio, thil tikhawhnak a hme in a nganbik tiang chuah rih ko hna usih. A lak asi hrimhrim lai lo.\nChin Ram le Chin Miphun kan thawnnak ding caah CDF, CNF/A caah thazaang chuah rih ko hna usih. Hmanthlak : Tio Tiva, Camp Victoria 2019 By-KhuaitiZuu\nAdang relthan:Gaza Strip Ah Israel Nih Bomb A Thlak Than :Nizan Jerusalem Day, thantar he Judah mi 5000 hrawng Jerusalem Old City ah lam an zawh lio ah Gaza leiin kang a chuahter kho mi thil phunphun an rak kah caah Israel nih van leiin an thuat than hna.\nMah hi Israel Prime Minister thar Naftali Bennett a cawlcangh hmasabik nak a si. Israel nih an i tinh mi ah Hamas ralkap tenge pakhat a si mi Al-Qassam Brigade zong a tel tiah Palestine media nih a chim.\nNizaan Jerusalem Day thantar he lamzawhnak ah Palestine mi 33 an thi, 17 hliamhma an pu tiah theih a si. Kan hnu thla ah ni 11 chung i kahnak remdaihnak an neih hnu tlawmpal ah atu bantukin buainak a chuah than hi asi.\nIsrael Prime Minister thar Naftali Bennett hruainak tangah remdaihnak an ngei kho taktak lai maw ti cu mi nih zoh cio mi a si.times of Israel The Chin Post\nRalhrangbu dohnak caah Ramleng Kawlram mipi nih US $100,000 An Thawh


Dr.Van Ram Uk: BAWIPA nih Aung San Chungkhar An Ci Ahmih Hna Lai (VIDEO)\nKanmah nih cun Aung San Suu Kyi hi athangcho lai tiah kan ruah, nemmam, a thangcho lai lo. Zeitintiah Bawipa nih aduh lo, Bawipa nih an ci ka hmih lai ati. Suu Kyi cu nawlngeihnak a vun lak bakah a tuah hmasabik mi cu apa Aung San milem pi a ser colh, phaisa aser colh, amh sunparnak akawlmi poh cu Bawipa nih a hloh hna lai. Suu Kyi hi a chuak lai i, ram a ser lai nan ti, nemmam Bible ning asi lo, Suu Kyi hi a thangcho nemmam lai lo tiah a chim. Zoh uh, Bawipa nih vutcam ah a hlonh te lai tiah achim.\nRev.Za Thio: Josef Nun Cawng Hna Usih– Math 1:24 = Josef cu aa hngilhnak in a van i hlau i a mangah vanmi nih a fial bang in a tuah i, Mary cu nupi ah a thit. Math 2:14 = Cun a tho i ngakchia le a nu cu zaan ah a lak hna i Izipt lei ahcun a zaampi hna. Khrismas ah vawi tampi phung ka chim cang i Josef kong hi tlangtar in ka chim bal lo tiah ka ruah. Cun midang zong nih tlangtar ciammam i an chim ka thei bal fawn lo. Abiapi lo ah kan rel sual ahcun kan palh tuk lai. Josef le Khrismas cu ai then kho lo. Nihin cu Josef nun cawn kan sawm ko hna hih.\n2020 Thimnak Lio I, Texas State I Democrats Thil Tuah Cu Fihnung Taktak Arak Si →\n← I Ralring Usih, Kan Cungah Atlun Sual Tikah CDF maw Mawhchiat Lai Cih


Mi lian-ngan tuk ah aa ruat manh Mi Pi Ranu Mandal Le Aung La Nsang Dirhmun Chim Ti An Tong – Zion Tlang Media\nMi lian-ngan tuk ah aa ruat manh Mi Pi Ranu Mandal Le Aung La Nsang Dirhmun Chim Ti An Tong\nNovember 7, 2019 admin Minthang\nA luan cia, thla 3 hrawng ah khan inn ngei lo, kutdok dirhmun in Tlanglawng Station ah a beidonghnak hla a sak lio mizeimaw nih an rak hmuh i zapi hmai ah an chuahtermi, Pi Ranu Mondal cu sang tuk ah aa chia manh cang!Kutdok dirhmun in Pathian nih a cawisan i atu tiang ahhin, Bollywood movie ah Hla fung thum an sakter ve cang.Kutdok in a rak vahnak kutcaak le a hmaicaak hmanh a thiang kho huaha rih lo; nai te taktak in khua hngal tete bawmhnak in a hung langmi te khi a si!\nSihmanhsehlaw thla hnih thum karlak ah mi lianngan tuk ah aa rak i ruat manh ko cang rua hih. Nizan nai ah khan, anmah India nu pakhat nih hmanthlakpi a duh caah a hnulei in a dawi, mi karlak in aa tenh hnawh i Pi Ranu Mondal cu “hman thlakpi kan duh” tiah a liangte in a hei tongh. Cu bak ahcun, Pi Ranu Mondal nih thinhun mithmaipi he a hun mer hnawh i “Minthang pakhat ka si hih; rak ka tawng hlah” tiah a hro.\nIndia mipi nih, “ziah tuan tuk ah a dirhmun aa philh hnga aw, toidor te le nemte in hei um piak hna sehlaw, zeitluk in dah aa dawh hnga mu,” tiah an lungfahnak kong an chim lulh ko! Hi bantuk a si dingmi kan tam tuk ruang ahhin, Pathian nih zumtu tampi cawisan a kan ngamh lonak a si lai, tiah ka ruah.\nKachin pathawng, Aung La Nsang nih “World Champion ka si ruang ah ka lungput zeihmanh aa thleng hlei lo; hohmanh hngalh lomi le mah duh in a vak sawhsawhmi ka rak si lio ka lungput peng kha ka ngei ko rih” tiah a chim. Sifah lio vial ah, aa toidor taktak i rian ttha, lahkhah ttha le inn ttha hun ngeih khawh sin in, a mit-au aa dang colhmi pawl, chonh biak ngamci in aa tuah ti lomi pawl cawisan le rumter cu Pathian caah santlaihnak zeihmanh a um lo; phungkyi samthih pek bantuk a si! Pathian caah cawisan awk ttha lungput kan ngeih i kan tuahmi thil ah kan teimak ahcun, vawlei ah Pathian nih thluachuah hmuh a kan sianh ve ko dahkaw. Credit: Pastor Hram Bik Lian\nPrevious Post:Mi lian-ngan tuk ah aa ruat manh!\nNext Post:Hngakchia le Internet Ralrin Aherhnak!


U.S. Cozah Nih 3 Trillion Bawmh Ding Timi Hi Zeitindah Na Ruah: Rev. Dr. Hai Vung Lian – Chuncha News\nU.S. Cozah Nih 3 Trillion Bawmh Ding Timi Hi Zeitindah Na Ruah\n#Caṭialtu: Rev. Dr. Hai Vung Lian\nCoronavirus ruangah USA ah rawhralnak tam taktak a chuak. Nihin May 1,483,935 nih zawtnak an ngei i, 88,484 an thi cang. State tam naw ahcun rian cu an on cang nain, rian hi a fum ngaingai rih. Minung 33,000,000 nih an rian an thlau i, rian lo in an um hna. Sianginn an kong kho lo. Hotel pawl an on kho rih lo. Eidin dawr an ong kho lo. Riantuanmi hnihkhat zong tlamtlingmi an um bantuk in, a cheu cu tlamtling tein tuan awk a ngeilomi an tam rih.\nHi bantuk a si caah, Pre. Trump nih cun March 17 ah, $850 billion bawmhnak kan tuah lai tiah a rak ti. Sihmanhsehlaw, Democratic controlmi U.S. House nih, 2.2 trillion tal lo cu a za lai lai lo tiah an ti peng caah, cucu House le Senate hnatlaknak in tuah a si. March 27 ah 2.2 billion CARES Act zong President nih min a thut. Hi cu pumpak le a dang phun kip te bawmhnak a si. April 24 ah 484 stimulus package timi min a thut than. Hi cu Small business le sizung riantuammi le sizunglei bawmhnak a si. Democratic nih ruahnak thiamthiam in a rami a si.\nCozah bawmhnak tuah zong hi, cozah caah a fawi ve lo. A ruang cu cozah leiba a karh tuk ding a si caah a si. Asinain Covid-19 nih sipuazi a tlaktermi cu, a rak fak tuk. Ram kip tuar a si. US zong a tuar taktak ve. Cucaah pumpak an har tuk ahcun, “recession” timi “sipuazi rawhnak” a um sual lai timi an phan caah, mitchimh kamseh in hi bawmhnak hi an tuahmi a si. U.S Cozah caah a fawi lo.\nAtu tan $3 trillion bawmhnak zong U.S House nih ruahnak an chuah thanmi a si. Nihin ah vote pekank an ngeih tik ah 207-199 in House ah an tei. Democratic control mi House nih, cu hlan bawmhnak tuahmi nih hin sipuazi a nunter kho tatak lo timi an hmuh caah a si.\nZeicatiah tuah deuh bawmhnak ah khan, upa $1,200 le ngakchia $500 pek a si. Hi 2.2 trillion bawmhnak hi, U.S tuanbia ah a lian bikmi bawmhnak pakhat a si. Cozah caah cun a sung tuk nain, private pumpak caahcun sipuazi nunternak ngaingai cu a si kho deuh lo timi kha an hmuh caah a si.\nU.S ah hin a rum lawlaw cu an rum tuk hna i, hi bantuk harnak hna hi cu an caah zeihmanh a rak si lem lo. Asinain USA zapi zaran caahcun inn hlannak le bills dangdang van i pek tik ahcun, nunnak taktak ah a rak fawi ti lo. US minung hi, tangka an rak hmang tuk i, zapi zaran cu chiahretmi an rak ngei tuk lo. Caan tawite har zong hi an tuar kho lo. Laimi hna cu kan sifah hmanh ah, thla hnihthum ahcun kan har tuk lo men ko lai nain, American mipi zapi zaran cu an rak si kho lo. Cucaah cu thil zohchunh in a tu tan $3trillion “pandemic relief package” timi zong hi an tuahnak a si.\nZeicatiah tangka $1,200 cu a cheu khua inn man a fahnak ahcun thla cheu ca lawng a si. Zeidang bill tam tuk a um rih. Mirum caahcun zeihmanh a pawi lo nain, USA minung tam deuh cu “paycheck to paycheck” timi in an nunnak a rak si cio. Laihoh cun “Kawl-cawp ei-cawp” timi khi a si. Cucaah ruah lo tuk in, minung tam tuk rian lo in an um. Rian vialte an khar dih tik ah, nunnak le pawcawmnak ah a har cang. Cucaah $1,200 cu sipuazi nunternak ca a za lo i, tirawl le bill ca ah tlawmte bawmtu lawng a si ti a si.\nCucaah 3 trillion bawmhnak nih aa tinhmi cu upa he, ngakchia he, minung pakhat thla khat $2,000 cio in pek; inn khat ah ngakchia (3) tiang pek i, virus ruangah biatak tein rian a that hlan chung, bawmh peng ding timi a si. Fa pathum a ngei i, nulepa a nungmi nih thla khat ah $10,000 an income a si lai. Hihi income rihma ngei in an tuak i, income tammi cu hmuh ding a si lai lo. Hihi cu a buaktlak tuaknak lawng a si rih (Upadi taktak cu a chungah a um than te lai).\nCun Covid-19 ruangah rian hi tam tuk aa rawk caah, State le local cozah hi an har taktak ti a si. US ram pumpi ngacha a si. Tahchunhnak ah, Ohio cu a rummi ram a si i, February 2020 ah hin cozah hi tangka hleivuang $200 million an ngei. April thla dih lai ahcun cozah tangka chambau te dingmi an tuak tik ah $775 million a phan. Cucaah Federal government ah tampi cawi kan hau lai tiah an ti cuahmah lio a si. Hi 3 trillion hi, state le local cozah bawmhnak ding zong aa tel chih.\nCozah idea cu hi tin a si. Mipi nih tangka hman awk ngeih i, ramchungah tangka merter ding timi khi a idea cu a si. Hi an hmuhmi income chung mipi nih ramchung ah an hman lai. An hman tikah tax an pek ve lai. Tangka hloh awk an ngeih ahcun, eidin, thilri, motor le zeidang herhmi paoh ah, an hloh lai. Cu tikah riantuan ding a um lai. Cun riantuantu an um lai. Cawutu le zuartu an um lai. Cun taxes a phunphun in, cozah sinah tangka a lut than lai. Cuticun ramchung ah, tangka hi a mah le mah aa mer lai timi hi an ruahnak a si. Rian zong a um lo, mipi zong tangka hloh ding an ngeih lo ahcun, a donghnak ah sipuazi rawknak (economic crash) a chuak lai timi an phan caah a si. Tinhmi dang tampi a um rih.\nHi $3 trillion bawmhnak hi, U.S House ahcun an tlamtling cang. Republican control mi Senate ah a kai than lai. Cu ka ahcun an caih lai i zeidek a lawh te lai. Obama chan i Economic Stimulus timi zongah bawmhnak tuah a rak duhlo mi le Motor company lianlian (GM, Ford, Chrysler) tluk aa timmi khamh a rak duhlomi zong an mah an si. Hi motor company pathum ah hin, minung thawng tam tuk hi rian an rak tuan. Obama cozah nih “Hi motor company rawk ding cu a si kho bak lo” tiah an rak ti i, an rak tlanh hna. Cucaah nihin ni tiang hi motor company pathum hi an tlu thai lo.\nTu tan i $3 trillion bawmhnak zong hi, Republican nih an duh lo. President Trump zong nih a duh lo. An doh peng. Cucaah Republican nih “Senate tuang cung a phak bak in a thi colh lai” tiah an ti. An timi hi an mawh ve lo. Zeicatiah US cozah a leiba hi a tam tuk cang. Tu kum chung hmanh ah hin, billion 4,000 hrawng leiba aa chap cang lai ti a si. A tu an tuah chapmi he cun, billion 7,000 a si lai. Cucu a tam tuk cang. Cucaah Democrat zong a duh lomi an um ve ko. Cucaah an vote tikah an i tluk deng mang.\nCucaah hi 3 trillion bawmhnak hi, a tha tuk ko nain, Senate ahcun a sung men te ko lai tiah mi tampi nih ruah a si. Ruah dingmi cu biatak tein an I detkhawt lai i, 3 trilllion taktak a si khawh lo zong ah 1-3 karlak tal ahcun a um te kho men. Tuan deuh bawmhnak hmanh kha a hmu rih lomi zong an um rih hna lio ah, hi bantuk in bawmhnak tuah lengmang zong hi, caan sau caahcun cozah caah harnak a chuak kho mi a si.\nKeimah pumpak zong, tangka hmuh cu ka duh ve ko nain, hmailei kan fale ca ruah ahcun, US cozah a leiba a tam tuk dingmi hi, a tha in ka hmu lo. Cucaah cun tu tan $3 trillion bawmhnak hi, bawmh lo in um ah tha ding a si. Asinain food stamp, Medicaid le tangka bawmhnak lam tu hi, tangkalut tlawmmi caah, kau deuh in tuah peng hna sehlaw, cucu a tha ding a si.\nCu ti siloin cozah nih a leiba aa chap chin lengmang ahcun nikhat caan khat ah cozah hi cawlcang kho lo in um khawh a si. Khi tik ahcun social security, pension plan, Medicaid le food stamp te hna aa rawk khomi a si. Kan mah chan ah, Greece cozah hi a tluk dengmang cang i EU nih an rak khamh khawh le a si. Cucaah bawmhnak hmuh cu kan duh cio ko bu ah, cozah ca ruah ahcun, hmuh ding hmanh hi thanuam a si tuk lo tiah a timi zong tampi an um ve.\nNang nih tah zeitindek na ruah ve?\nThangtlang COVID-19 Mizaw An Hmuh Mi A Sining Konglam Afiang Taktak


RUSSIA NIH GENERAL SOE WIN HI DR AN RAK PE VE TE HNGA MAW – The Chinlung Post\nRUSSIA NIH GENERAL SOE WIN HI DR AN RAK PE VE TE HNGA MAW\nSeptember 1, 2021 admin Military 0\nTuni arkhuang in kawlralkap bawi sang Deputy Military Chief/Vicer Chairman of State Administration Council/Vice Senior General Soe Win cu Russia ram panh in a choi cang. Tutan General Soe Win Russia a kalnak a ruang bik cu International Army Games-2021 caan hman ah a si. Hihi Russian Defense Minister General Kuzhugetovich Shoigu nih a sawm caah akal hi a si tiah an langhter.\nGeneral Soe Win cu Lieutanant General Aung Soe le Senior Military officer hna nih an zulh. An kal lai ah ralhrang kawlralkap bawi lutlai pawl Min Aung Hlaing zong nih Naypyidaw Airport tiang a thlah hna ti a si. Tuan deuh zongah General Maung Maung Aye zong Russia ah a rak kal cang. Arak kal lio ah hin Russia nih hriamnam le Air defense system 2.3 billion man an rak cawkter ti a si.\nRussia le Kawlram hi ralkap lei ah a liamcia kum 2010 thok in biatak tein pehtlaihnak an rak ngei cang. Russia nih kawlralkap hna sin ah Army Training le Military Scholarships zong a rak pek i, ralkap lei cun biatak tein a bawmh hna ti asi. Culawng siloin ralkap nih uknak an lak hnu le bang cun an i pehtlaihnak attha chinchin tiah an chim chih.\nBiachap.Min Aung Hlaing Russia a rak tlawng lio ah Russia nih Min Aung Hlaing cu upatnak ah tiah Doctorate Degree an rak pek. Tutan ah a kalmi General Soe Win zong hi Doctorate Degree an pek te khawhmi asi tiah a chimmi an um len. A rak tlun tikah cun General Soe Win ti siti loin Dr. Soe Win ti zong a si te kho mi asi.\nThawngpang dang: Tulio ralhrang kawlralkap pawl Chinram chung hmunkip ti awk ah atu le tu ti awk in helicopter an ttum lengmang mi hi thil pakhat khat cu tuah an timh lai timi a fiang ngaingai. A liamcia tuan deuh ah ralhrang kawlralkap pawl Helicopter Laitlang hmunkip kaa kip ti awk an rak ttum i, caan hmanh a rauh hlan ah kahdohnak a rak zual ngaingai.Tutan zong nizan he tuni he Laitlang khuapi tthenkhat ah ralhrang kawlralkap Helicopter an vun ttum ngaingai cang. Tuni zanlei zongah Kanpelet ah ralhrang kawlralkap helicopter a ttum bak. Tuzan lei helicopter a ttummi hi a rauh hlan ah a kir colh.\nFalam tthiamthiam zong ah helicopter cu nikhat lawngah voili attum tiah an chim. Hi konghe pehtlaiin nizan zongah ralhrang kawlralkap helicopter cu Chinram kulh Tonzang ah a ttum hoi cang. Tonzang i ralhrang helicopter a ttummi cu hriamnam pawl a rak chia hna tiah thawngpang theih asi. Asinain Falam le Kanpelet ah a ttummi helicopter hi zeidah a rak chiah i, a rak phurh timi theih asi. Asinain hriamnam ttheu asi lai tiah mipi ruahnak a um.\nLUNG A HRING, LAITLANG AH RALHRANG HELICOPTER TAMTUK A TTUM CANG\nTUNI AH RALHRANG AN HRIAMNAM TTHENKHAT AN SUNG HOI


PDF Le NUG Cu Ningcang Tein Pehtlaih Nak Kan Ngei U Lwin Ko Lat NUG\nMain Editor June 26, 2021 Leave a Comment on PDF Le NUG Cu Ningcang Tein Pehtlaih Nak Kan Ngei U Lwin Ko Lat NUG\nAtu Myanmar ram chung hmun kaakip ah mipi vengtu bu (people defense force) PDF cu an dirh dih cang.\nHi PDF pawl hi NUG nih hin zei tin dah nan dirhkamh hna maw? Raldoh nak lei ah zeitin dah nan bawmh hna lai ti mi BBC nih biahal nak ah NUG nih leh nak an tuah hna. Mipi runveng tu PDF le ralhrang hna karlak ah kah nak achuak cu aum pah lengmang, cun a nai bik ah Mandalay I PDF umnak inn ah ralhrang hna nih an luh hnawhna I fak ngai in kahdoh nak zong achuak.\nHi kahdoh nak kong cu fiang tein chim nak angei lo nain, NUG chungte pakhat asi mi U Lwin Ko Lat Nih Ni nga ni I online press an tuah nak ah atu bantuk in leh nak bia achim. PDF hna he hin ning cang tein pehtlai nak le riantuan tti nak kan ngei, atu I acang cuahmah mi kah doh nak hi Mipi vengtu nih an kal pi cuahmah mi tu asi tiah U Lwin Ko Lat nih a chim. Source BBC\nThawngpang dang relchih…\nYangon khuapi ah Gz Mino pawl nih duhlo nak (Ralkap misual duhlo nak) an langter ruangah minung 2 an tlaih hna. Cun Mandalay sang pakhat ah U Ngunt Aye Nam in an sawh that. Mandalay khuapi yatana veng 57 – 58 le 124 lam karlak ah U Ngunt Aye dalan (akyisa) cu Nam In sawh I athi. U Ngunt Aye hi Ralkap misual pawl sinah thawng ape lengmang tu(Dalan) pakhat asi mipi nih an theih mi asi I ni hin june 26 zinglei8:00 hrawngah aho ti theih lo mi nih nam in an sawh I athi.\nMinak Pa George Floyd Arak That Tu Pa Cu Bia Anceih Piak Cang →\n← Min Aung Hlaing Um Lo Kar I Soe Win Cawlcangh Ning


Update: Ngakchia 11 An Chuahpi Cang I An Saya Pa Le Ngakchia Pakhat Zong An Chuahpi Lio Hna – THE CHINLAND POST\nUpdate: Ngakchia 11 An Chuahpi Cang I An Saya Pa Le Ngakchia Pakhat Zong An Chuahpi Lio Hna\nCity Hunter | 2018 July 10| Kawlram caan in July 10, suimilam 5:00pm tiang ahkhan Thai ram, Chiang Rai pengkomh, Tham Luang lungkua ah aa taapmi ngakchia 11 an chuahpi khawh cang hna tiah vawleicung media minthang CNN le Reuters cherhchan in theih a si.\n“Nunchanhnak rian a nithumnak suimilam 5:00pm (Kawlram caan in) ahkhan ngakchia pathum an chuahpi chap khawh cang hna. Atu hi lungkua chung ah ngakchia pakhat le an saya (coach) pa lawng an taang cang. Anmah pahnih zong cu ngakchia a zohkhenhtu siibawi pa telhchih in lungkua chung in an chuahpi lio cang hna. A rauh hlan ah leng ah an chuahpi khawh ko cang hna lai” tiah CNN, Reuters le media dangdang nih an thanchuah cang.\nJuly 10 zingka suimilam 10 thawngfianternak ah, “Ngakchia pali, an saya pa (coach) le anmah a zohkhenhtu siibawi pakhat cu ti ralkap, tilio thiam hna nih nihin ah an chuahpi dih ko cang hna lai” tiah Nunchanhnak lei tawlreltu Chiang Rai pengkomh lutlai nih a chim.\n“July 8 ah ngakchia pali, July 9 ah ngakchia pali, a nihnihnak tiang ngakchia pariat an chuahpi khawh cang hna. An zapite in Chiang Rai sii-inn ah chiah le zohkhenh an si. Mah ngakchia pariat cu kum 14-16 kar lawngte an si. An ngandamnak kong ah thinphang ding a um lo. A rauh hlan ah ngakchia chungkhar hna he zong hmuhtonnak an ngei kho te ko lai” tiah July 10 zingka thawngfianternak ah ngandamnak minister nih a chim.\nA nithumnak nunchanhnak rian cu Thai ram caanrelnak in suimilam 10:00am in an thawk than i atu hi an zapi minung 11 an chuahpi cang hna tiah theih a si. Asinain, July 10 suimilam 4:20pm tiang ahkhan cun anmah Thai cozah le nunchanhnak lei riantuantu nih phungningte in an thanhmi cu minung 9 tiang lawng an si rih. Sihmanhsehlaw, minung 11 an chuahpi cang hna tiah media dang nih an thanh hi cu suimilam 5:00 ah khan a si cang.\nJuly 6 zingka ahkhan ngakchia pawl lungkua chung ah oxygen dur a pechaantu Thailand ti ralkap bawi hlun a simi tilio thiam pa Gunan cu lungkua chung ah a thi. Ngakchia pawl oxygen dur a pekchanh hna hnu a kir lei ah oxygen dur aa kenmi nih a dihtak ruang ah a thi tiah theih a si.\nHi ngakchia 13 cu June 23 ahkhan lungkua chung ah an luhnak in atu bantuk in an taapnak hi a si.\nRef: Thai Navy Seal, VOA, Reuters, CNN\nPrevious Trump Nih US Biaceih Bawizik Caah Brett Kavanaugh A Chuahpi\nNext Latest Update: Lungkua Chung Ah Aa Taapmi Ngakchia An Zapite In An Chuahpi Dih Cang Hna


Pa Tampi Nih An Ton Lengmang Mi Thil Theih Hrimhrim Ding Nu Pawl Cu Si Lai Lo – Chin World News Evening\nPa Tampi Nih An Ton Lengmang Mi Thil Theih Hrimhrim Ding Nu Pawl Cu Si Lai Lo\nJuly 25, 2019 December 16, 2019 Salai Van Theihtlei\nThil pakhat Premature ejaculation (PE) hi pa tampi nih an tonmi a si. Pa tampi nih an tonmi thil pakhat cu nu le pa sinak tuah tikah minute pakhat-hnih tbk hna ah aa limmi pa an um. Cheukhat cu minute panga tel cu a tlawm leiah an rau.Minute pakhat-hnih taktak te lawng hna a raumi cu an chambau deuh ko ti a si.\nChambau lawng si loin nu ca hrimhrim ah di a riam kho lo. Hi bantuk minung nih a nupi lung a tlintermi a tlawm tuk an ti. Cheukhat nu hna lengbang nih cun cu bantuk pa he sau pi um ding in an celh lo an ti.Minung hi nu kan siah pa kan siah kan taksa diriamhnak hi a chambau ahcun pehtlaihnak zong a rawk kho ti a si.\nCucaah minung nunnak a biapi ngaimi nupa sinak hi chambauter ding a si lo an ti fawn. PE a ngeimi le nu thawng deuh hna an um ti ahcun an karlak ah a chambau cang.Naite ah research an tuah i nu tam deuh nih an duhmi cu minunte 20 hrawng tal cu pa nih caan an hman a hau an ti.\nDr Clare Morrison nih a chimmi cu minute pakhat-hnih hna a raumi cu dam lonak maw, thi kai maw, diabetes maw an ngeih caah a si a ti.Tuan tuk ah chuah a hmangmi cu lungthin zor zong an hmang a ti.Ruahnak pakhat a chimmi cu tuan tuk ah chuah a hmangmi caah cun tuah lioah thil dangdang kong ruah pah lengmang a hau. Thil dangdang kong ruahnak nih kan pum chung riantuan zong a nuarhter deuh’ tiah a chim.\nMi Tampi Nih David Lai Kong Kan Theih Lomi Zeitindah Nan Ruah Ve Hna?


Malaysia khualipi Kuala Lumpur ah tlanglawng 2 hmaitonh in an i pah | The Chin Express\nMalaysia khualipi Kuala Lumpur ah tlanglawng 2 hmaitonh in an i pah\nMinung 213 a phormi tlanglawng le a lawngmi tlanglawng cu hmaitonh in an i pah caah minung 213 hliam an tong, 64 sizung an phan. 6 cu an hma fah tuk caah mizaw zual thlopnak (ICU) ah an thlop hna.\nKLCC ti zongin auhmi Kuala Lumpur um Malaysia inn sangbik 2nak Petronas Twin Towers pawng vawleitang tlanglawng lam ah an i pah hi si. KLCC satation le Kampung Baru station kar ah an i pah.\nKuala Lumpur cu vawlei an i zat lo (inn, zung le minung an tamtuk i lam an khah tuk) caah vawlei tang pe tampi thuk ah vawleitang tlanglawng lam (subway or underground train) tampi an tuah – Kuala Lumpur khuapi tang vawlei chung/tang ah tlanglawng le mawṭaw lam tampi um.\nAn i pah cu nizaan, Nikhatni zaan 8:33pm hrawngah asi. A lawngmi tlanglawng cu an remh kami si i an test liomi si. Khualtlawng phormi tlanglwang he lam 1 ah hmaitonh (opposite direction) in an kal caah hmaitonh in an i pah.\nMalaysia ahcun tlanglawng lam 1 hi hmaitonh in an hmanmi tampi. Tlanglawng dirnak/station ah seh an bunh i hmaitonh in a rami tlanglawng he an i ton hlan ah lam cu seh in an dawh i khat lei lam ah an peh, khat lei lam ah tlawnglawng a lanh cangka in seh in an dawh ṭhan i hmaitonh in a rami kalnak caah hmasa lam ah an peh ṭhan tawn – a hmu bal lomi le engineer si lomi Laitlang ummi caah cun mithlam cuanter a har pah kho men.\nLam pakhat ah hmaitonh in a kalmi tlanglawng pawl cu an i pahnak hnga lo, minung nih mongh loin caan rikhiah in automatic in an kalter dih hna. Nain an test liomi tlanglawng hi cu minung nih a mongh caah a caan rikhiahmi he aa kaih lo i hmaitonh bakin minung phortu automatic tlangtlawng a pah hi si.\nTlanglawng aa citmi pawl cu thisen he tlanglawng ṭuang ah an ril dih hna. tlanglawng thlalangawng zong an kuai viar.\nA tlawmbik minung 47 cu fak tukin hliam an tong. 166 cu fak tuk loin hliam an tong, tiah Kuala Lumpur palik bawizik Mohamad Zainal Abdullah nih a hmun ah thawngla pawl a chimh hna.\nTlanglawng company Prasarana nih, “Minung 64 sizung an phan, 6 cu mizaw zual thlopnak (ICU) khan ah an thlop hna,” tiah tuni ah a thanh.\n“An i pahnak aruang cu kan hlat lio asi. Control centre le tlanglawng mongtu an i chawnhmi dik lo ruangah asi tiah kan zumh,” tiah palik bawi Abdullah nih a chim.\nLamsul Vuanci Wee Ka Siong nih a hmun ah thil sining a va zoh i, “Mah tlanglawng lam hi kum 23 chung kan hman cang i tutan hi avoi khatnak bik accident a chuah si,” tiah thawngla pawl a chimh hna.\nTlanglawng aa cit vemi kum 27 pa Baharudin nih, “An i pah hlan deuh ah tlanglawng cu minutes 15 chung hrawng a dir,” tiah a chim.\n“Seconds 10 hrawng kan kal bakah kan i pah hi si. A pinh tuk ning hi khuaruahhar si.\n“Dir buin aa citmi vialte cu an zuang dih. A ṭhumi pawl zong an i hlonh dih,” tiah a chim. Amah zong cu alu, ke le ṭang aa khawng i sizung phan ve.\nRam hruaitu Rampumpi Vuancichoh (Prime Minister) Muhyiddin Yassin nih, “Hihi thil hmete asi lo. Lamsul Vuanci Zung le tlanglawng company Prasarana cu an i pahnak aruang ṭha tein hlat dingin nawl ka pek hna,” tiah a thanh.\nTlanglawng company Prasarana nih, “Upadi ṭha tein kan zulh ko lai, upadi ningin tlanglawng aa citmi minung 213 cu RM1,000 cio kan liamh hna lai,” tiah a thanh.\n“Sizung a phanmi pawl zong an dihmi kan liampiak hna lai i khawnden ruangah rianṭuan kho lomi zong an sungh dingmi lahkhah kan liamh hna lai,” ati.\nHmasa thawngpangIndianapolis Chinmi nih sunglawi taktak in Miss Universe Myanmar 2020 Thuzar an don\nHnu thawngpangPresident Biden le Dr Sasa nih Myanmar ralkap cozah hrawhnak kong hitin an chim


Yangon Ah Riantuantu ‘Office Staff’ Kan Herh Ko – THLIZIL THAWNGPANG\nYangon Ah Riantuantu ‘Office Staff’ Kan Herh Ko\nJune 12, 2019 Zohnuam Chin, Entertainment, Ramkhel\nRamdang kan hawile he i bawmh in Yangon khualai ah English cawnnak le ramdang sianginn kai a duhmi bawmhnak Capstone English Center & Consultancy kan dirh i office riantuantu 2 kan herh.\nKawlholh a thiam bakmi, English a ti kho pahmi le tangdor ngai in mi a chawnhbiak khomi papek a si lai. Chinmi lawng kan cohlang.\nNa min tling le na kum, Yangon na umnak hmun, na cawnnak (qualification), rian na tuan balnak, atu lio na tuahmi, holh na thiammi zat le na phone number keimah inbox ah kuat khawh a si lai. Thlahlawh cu ting 3 tang a si lai lo. Nu he pa he sawk khawh a si.\nTanghra awn lo zong ah na thiamnak nih a tlinh ko ahcun cohlan na si ko lai. Degree nakin thiamnak biapi deuh ah kan chiah.\nKan zung cu kan remh cuahmah i tu thla June 25 in thawk kan timh. Hakha Mann pawng CHRO zung a umnak MTP condo (Insein Road, Thanlann Bus Stop) ah khan a si. English thiam a duhmi nih panh khawh kan si.\n#Share naka tuah piak khawh ahcun kai lawm tuk lai.\nPrevious Post:C.Ronaldo Nih Manchester Achuak Tak Hnu Kum10 Atling,Hi Chungah Zeithildah A Cang\nNext Post:Laimi Facebook Chungah Zeitindah Khua Kan Sa,Kan Luangtuk Cang\nFacebook Cungah Ka Uar Taktak Mi “Laipa Nih Lainu Sin Ca A Kuat” (19,635)


Ralhrangbu Le Palek Fonh In Kee In Fir A Kawl Mi Minung Hleinga An Thih Pin Ah Nan Mah Chungin CDM Tuah Duh Mi Ra Uh An Ti Hna — Chin Miphun Tlangau\nRallokap le palek hna mipi sin ah i fonh duh mi cu pehtlaih khawh a si tiah runvennak vuanci nih a thanh.\n3.CDM ah lut i cazin a pe dih mi rallokap le police chung in kanram caah cozah riantuan tu tha ah a sining theihngalh khawh nak cu thinphan ding um lo in myanmar police Telegram in pehtlaih khawh a si nak kong thawng an thanh.\nKani Pengah Bomb Puah In Ralhrang Rallokap 15 Leng An Thi Nihin July 31 ah Sagaing ramthen Kani peng Chongma le Kani kar mawtaw lampi ah ke in a kal mi ralhrangbu hna cu bomb in an puah hna i rallokap 15 renglo an thi tiah Kani peng khuami pakhat nih a chim.\nRalhrangbu rallokap hna hi Chongma in Kani lei ah ke in an rak rat lio Titwon khua chaklei an phanh ah bomb in puahhnawh an ton hi a si.Bomb in an puah hna ti le an i kap ti thawng kan theih. Minung 15 hrawng an thi, Titwon khua chaklei ah a si.An i kah hnuah ralhrangbu hna cu khua an rak kulh an tlaih mi hna zong a um.\nNu le hngakchia balte cu an thlah than hna.Atu ahcun an dihlak an kir cang tiah Kani khuami pakhat nih a chim.Kan hnu thla ah ralhrangbu nih Kani peng ralzaam minung 16 cu zaangfahnak pakhat hmanh tello in an thah hna i an ruak zong an hlonh sawh sawh hna tiah မ်က္ေမွာက္ေခတ္ news nih a tial.


Vawlei Cung Facang A Chuak Tam Cemnak Ram 10 – FIAKFAIROCK\nVawlei Cung Facang A Chuak Tam Cemnak Ram 10\nBy john vanbawi on March 5, 2019\nAsia hi facang a chuak cem i vawlei cung facang a chuak tam cem ram 10 hna cu; 10nak ah Japan a si. Atom bomb nih a rak hrawh nain a tu tiang hi a vawlei a ttha peng rih i a nikhua a dik peng. Sinain facang hi a bik in an ser loh i a dang dang cinthlak hi an ser deuh. 9nak ah Brazil a si. Facang phun 250 an kheonak ram a si i a ttha cem timi facang phun zong an i tel hna.\n8nak ah Philippines ram a si. Facang hi an chawlehnak ngan bik a si i vawlei pumpi 2.8% hi a mah nih a cawm hna. 7nak ah Myanmar a si. A nikhua a umdan a ttha i ram dang zongah facang a kua kho ngaimi a si. 6nak ah Bangladesh a si. Ram hme a si nain a vawlei 28% hi cu a rawn caah cinthlaknak a rem. 5nak ah Thai a si.\nFacang a ttha phun le a thaw phun tam taktak a chuahnak ram a si i mah cu facang a min cu jasmine a si. 4nak ah Vietnam a si. A mipi 17 million leng cu facang leithuangnak ah an ttuan hna i a thawmi facang phun lawng an ser hna. 3nak ah Indonesia a si. A cozah hrimhrim nih facang hi a chawlehnak caah ai bochan cemmi a si i a mipi cu facang lo ttuan dingin forhfialnak a tuah hna.\n2nak ah India a si. India vawlei hi lei nem phun a si i cinthlak caah a ttha tuk. Cun ti zong a zatawk a ngei fawn caah a si. Vawlei cung facang market i facang 20% hi India facang a si. 1nak cu China a si. A mipi 80% cu facang lo an ttuan hna i a thaw phun le a ttha phun facang deuh hi an cin hna.\nPublished in THAWNG PANG, THEIHTLEI and Uncategorized


SBS Language | Australia Lam Zulhphung 7 Hi Na Hngal Lo Kho Men!\nAustralia phantharmi le mipem thar caah, Australia lam zulhphung hi lung a buai ngaimi a si. Cutikah, zulhphung kan buar zong ah nawl kan buar ti aa hngallomi zong tampi kan um lai. A tu ka hun chimdingmi cu Australia ram motor kan mawngh tik ah kan zulh awk a simi upadi hna le, kan zulhlo ah zeidah a cang kho mi an si timi kong a si lai. Hi zulhawk lam-phung 7 ka hun chim lai tik ah, kan hngalhciami zong a si kho, asilole, kan hngalh rihlomi zong a si kho.Asile, tamdeuh in hun ngai hna usih.\n1. Zudin hnu ah Australia ah motor mawngh a ngah lo.\nZudin le motor mawngh kongah Australia cu Upadi le phunglam fek tein aa tlaihmi ram a si. Motor mawngmi minung hi a phunphun in then an si, thiamtlinnak a ngei mi na si ahcun, na pumsa chungah zu a tha 0.05 a um si ahcun, cucu, upadi ning in cohlan a si, nawlbuar a si lo. Sihmanhsehlaw, Motor mawngka le thiamtlinnak a ngei rih lomi, a cawngliomi caah cun, motor mawgh tikah pumchung ah zeibantuk zu hmanh a um lai lo. “Hi zat zudin ahcun motor mawngh ding ah a him rih ko” ti hi a um kho bak lomi a si.\n2. Motor mawngh lio ah Phone kuttlaih buin ichawnh le cakuat pah hi upadi nawlbuar a si.\nNew South Wales le bang ahcun, Sianginn kaicaan le ttin caan I sianginn pawngkam ah kutkhat in phone na tlaihmi an in hmun a si ahcun, tangka dantatnak $397 le point 4 zuh a si.\n3. Lam-ralveng-mei zawn na phak tik ah a dir menh ding na si ko nain, na dir lo in na phahchih a si ahcun, cucu, nawlbuar a si.\nVictoria chung a si ah, New South Wales chung a si ah, aihre zawn ah dir manh ding na si ko nain na p ah chih a si ahcun, meisen pahchih tluk in dantat na si lai. Cucu, tangka in $397 le point 3 zuh a si lai.\n4. Dir timi hmelchunhnak zawn ah dirlo zong hi nawlbuar pakhat a si.\nDir ti ahcun dir ti kha a si ko. Dir tinak zawn ahcun na motor kha na dir ter lai, aa thawn bak lai lo. Hi zulhphung na buar ahcun Victoria ahcun, $282 tangka liamter a si, cun, point 3 zong zuhchap a si. New South Wales ahcun 298 tangka liamter a si I, point 3 zuh asi ve.\n5. Motor tum-hnawh le damtein tiah mi dang cungah kut hmuhsak zonghi upadi nawlbuar a si.\nNew South Wales ahcun, na motor thlalaawng na on I damtein tiah midang na kut na hmuhsak hna ahcun, cun, a herhlo ah na motor na tum hnawh hna a si ahcun, tangka 600 liamter a si, cun, point 3 zuh rih a si fawn. Victoria ahcun motor tum hnawh ruang le dam tein timi kut hmuhsaknak cu tangka 282 liamter a si I, point bel an zuk lo.\n6. Na phei ah saram chiah in motor mawngpah zong hi upadi nawlbuar a si.\nNew South wales ahcun tangka 397 liam ter a si pin ah, point 3 zuh a si. Victoria ahcun tangka 211 liamter a si nain, points cu an zuk lo.\n7. Ke lawng in motor mawnghkhawh a si.\nNew South Wales asi ah Victoria chung a si ah, kelawng in motor mawng hi upadi nawlbuar a si lo. Lam himnak thiamhleisang chimnak le aiawh ning le bang ahcun phanah le nu kedil sang he motor mawngh hna chacun, kelawng motor mawngh hmanh hi a him deuh tiah an ti.\nNihin ka chimmi pa 7 chungah ahhin, na hngalh cia mi pa zeizatdah an si?\nSBS Hakha Chin ah na ruahnak kan chim ve. SBS Radio Hakha Chin hi ngaih nuam a si tiah na ruat maw? Ngaihtlak a siko tiah na ruat maw? Na ruahnak chim ding in kan sawm hna.\nCa kuatkhawhnak: Hakhachin.Program@sbs.com.au ah a si lai.


2009 ah Minung 4500 nih Norway Dawrnaknawl an Hmuh – Chin Community in Norway\n2009 ah Minung 4500 nih Norway Dawrnaknawl an Hmuh\nFebruary 13, 2010 ccn 0 Comments\n2009 ah Norway ramchung dawrnak (Asylum) a halmi 10700 chung ah 4500 nih ramchung umnak nawl an hmuh. persent in cun 42 % a si tinak asi. Asullam cu mitam deuh 68% nih umnak nawl an sok ve ko nain an hmu lo.\nHi chung ah nu pawl persent in tamdeuh nih dawrnak an hmuh. 65% an si, pa pawl cu 100 chung ah 37% nih dawrnak nawl an hmuh. Dawrnak sokmi ram hna ah usa an peek bikmi ram hna ah, Iritrea le Somalia an si (Anmah statistic ning in). 100 chung ah 94% (Iritrea) le 91% (somalia) nih an hmuh.\nQuota refugee le ramchung luh hnu ah dawrnak sok in refugee ahmumi tiah a tlangpi in then khawh asi. Acunglei minung 4500 hna hi ramchung phanh hnu ah refugee a sok i a hmumi an si. Quota refugee tu cu 2009 kha Norway parliament nih 1200 lak ding in biakhiahnak an rak tuah. Norway ah chungkhar a ngeimi Burma refugee 100 zong an rak telh ve hna.\nCuhlan ah Norway kum 3 um hnu ah rak sok khawhmi kha bosettingstillatelse ti a rak si. 2010 in permanent oppholdstillatelse tiah amin an thlen. Asullam cu amah ning asi (Ramchung ah zulzal um khawhnak ti khi asi)\nHi biafang hi direk in leh ah cun umnak nawl ti a si nain, tu kum upadi an thlen hnu ah cun; zeibantuk permit pohpoh kha hi biafang nih a huap chih dih cang (Riantuankhawhnak nawl, sianginn kainak nawl, umnak nawl vialte). Cuhlan ah cun, oppholds- og arbeidstillatelse tiah biafang kawmh an rak hman.\nUpadi an thlenmi pawl tamdeuh rel na duh ah cun atang link hi rak hmet:\n2010 caah thlenmi upadi pawl\nPrevious Previous post: Norway nih 2010 ah Burma refugee Pawl Laak a Timh Than.\nNext Next post: Salai Ceu Mang’s Speech On the 62th Anniversary of Chin National Day


Biden a chim sual, Taliban fiangtein thawngthanhnak an tuah\nadmin September 13, 2021 Leave a Comment on Biden a chim sual, Taliban fiangtein thawngthanhnak an tuah\nKa rak chim cia bantuk in mah Chin New light hi cu US thawngpang tialnak a si caah US thawngpang thei na duh ahcun mah chinpage hi like le follow vun tuah law, US thawngpang thar na thei khawh peng lai tinak si. Taliban pawl nih thawngthanhnak an tuah cang i, Taliban pawl nih an chim ning ahcun vawlei cung\nram zeipoah he rian kan tuan ti khawhna, natein Israel he cun zungzal in rian kan tuan ti khawh lai lo tiin an chim. Suhail Shaheen Russian State Owned News Agency Sputnit interview ah a langter ning ahcun, Afghan nih hmai lei kan kal cuamah lio a si caah\nAmerica le ramdang nih rian tuan ti an duh ahcun ready kan si, Afghan ram serthan an duh zong ah ready kan si peng. Natein Israel he cun zeihman rian kan tuan ti khawh lai lo tiin an chim. Taliban le Alqaeda hi a hlan in rian an rak tuan ti tawn, a luan cia thla zong ah khan Shaheen hi Israel public broadcaster interview a ngei, natein an chuah hlan ah hlen kan si.\nJournalist tampi hmaiah kan interviews cang, natein Israel Media hmaiah Interview ka duh bal lo tiin a chim Taliban cozah nih a langter ning ahcun US le Foreigners 200 hna cu Kabul in lakchuah an siang ti an langter i, US Special representative Zalmay Khalilaz nih Reuters sin ah a chim ning ahcun, US le Foreign mi an chuak hmasak lai i, cun Afghan allies pawl kong cu a hnuah cei than a si lai tiah an langter. Mah kongah Joe Biden zong nih US allies pawl,\n(US ralkap a rak bawmh tawntu hna) zong him tein lakchuah a si lai tiah a rak chim, Natein a tu cu zeihman thawngpang fiang um ti lo US Defense Secretary Lloyd Austin nih a chim ning ahcun, Afghan ram in Alqaeda Extremist Group pawl an vun chuak than khawh tiin a chim. Taliban 1.0 hna kha 1996 t0 2001 karlakah Afghanistan ah Alqeada hna an hmuh tawn. Febuary2020 Agreement, Trump administration, Taliban leader pawl nih i remnak an tuah hnuah Taliban pawl nih Al-Qaeda hna cu dirkam ti lo ding in biakamnak an ngei. Natein US nih TAliban hna cu an zum kho tak tak tawn lo. Cre-RTK\nTrump an sawm i, Joe Biden an sawm duh lo caah Biden mualpho ngai →\n← Joe Biden bia chim mi cu Trump bantuk cu a si hrim lo e, a ralchia deuh ko ee


Thinzar Wintkyaw Tleihhrem Dingin Film An Can Lio Zohnuam Taktak (+Video) – FIAKFAIROCK\nThinzar Wintkyaw Tleihhrem Dingin Film An Can Lio Zohnuam Taktak (+Video)\nThlakhat a liam cia mi ah khan a rak ka phone i nangmah he zeih ka duh a ka ti i, amah pumpak zong nih, hi film hi a duhtuk mi a si i, a tu i kani zeih hnga ding mi ah hin MyaMya konglam zong a tel ve i, keimah zongnih ka rel tikah ttih nungtuk mi a si ko mi a si i, ka duh tuk ve ko caah ka pawmnak cu a si tiin a chim.\nkan hnu leiah khan hi film konglam hi nan an rak chim cang mi a si i, ziah tuanah khan na rak let kho hna lo mawmtimi cu, kha lio can ah khan khual ka tlawn hlan a si caah,zeihmanh fiangfai in ka rak thei lo i a si .A si nain a tu-ah cun anka chimh tthan tikah cun, zeipoh tlamtling dih ko cang .\nHi film hi cu, a taktak a sining in cun kani zeih lailo i, kan lih deuh lai i kani zeih lai mi a si. hi bantuk film hi cu hau hmanh nih a sining taktak in ani zeih bal lo mi a si. zeipoh sizongah ka rak pawm cang mi a si caah,a tthatkhawhnak chung in ka zuam lai i, ka zeih lai tiah ka ruah mi cu a si ko cang .ka manh lo tiang zongin ka zeih ko lai tiah biachahnak ka rak tuah dih cang.\nThuamhnaw leikap cu ttha tein kani hruk eih ko lai, hibantuk hi cu Director zongnih biatak tein a chim mi a si. Spokesman pa nih cun, Hi hna pathum hna hi minta siduh caah a ra mi an si i, minta (lumeik) misual siduh a ra mi an si caah lawmhpi ko hna usih a rak ti i, kut an bengh dih i, an lawmh pi hna .\nHi film hlawhtlinnak dingah cun,biatak tein kani zuam a hau mi a si i, director nih akan chim mi zong biatak tein kan zulh ve hau mi a si . mipakhat long in film cankhawh a si lo i, zeibantuk harnak kan tawn zongah fakpi in kani zuam ah cun a sikho lo mi a um lo .a thar a sizongah a hlun mi soizongah zei hmanh ka phanpiak hlah u,ka zuam lai i, ttha tein ka dih o lai .\nNan dih lakin Welcome nan si ko ,an nih pathum hna zongnih fakpi in ani zuam ve lai i, hi film ttha tein kani zeih khawhnak ding ah hin fakpi in ttha zangrak kan pe cio ko u. pakhat bia pakhat nih ttha tein kani ngaih piak cio a siah cun, tlamtling dih ko lai.ka ttih lotuk film cu, kan can hlan ah hin,kan ttih tuk tawn nain kan can taktak tikhah cun, ,zeihmanh a si lo i, ka ttih menmam lo .\nThinzar Wint Kyaw nih cun, ( anuhpangia )ah a lut duh mi tampi an um caah ka lawm tuk ,zeitik hmanhah kan tamtuk cang ti hi a um lai lo i, rili ti zong zeitik hmanh ah kan dingdih cang ti a um fawn lai lo. nan dihlak in Welcome …..\nA tamtuk i ttial cawk a silo caah ,a herhnak ka deuh tete ka rak ttial mi a si. Atangah video a um lai i ttha tein rak ngaichih law na fiangtuk ko lai.


US NIH FIANG PUP IN A CHIM CANG, THAWNGPANG TTHA TUK A SI – The Chinlung Post\nJuly 9, 2021 admin World News 0\nKawlram mipi hna nih an thim mi cozah nih uknak nawl a ngah than khawh nak ding caah thazang chuah in an I zuam nak cungah American nih fek tein kan dir pi hna tiah American vuanci pa Anthony nih a twitter ah a tar. Kawlram I mipi lei hruaitu cheukhat hna he zong tonnak ka ngei tiah a chim chih. Mah bantuk in mipi lei hruaitu hna he tonnak caan ka hmuh caah ka lawm tuk.\nMipi nih Democracy caah an cawlcanghnak ah American nih kan dirkamh hna. Ralkap lei nih mipi cung ah nan tuah mi serhsat nak pawl cu ngawl cang ding in kan in nawl hna.Kawlram nih Democracy ngah nak ding caah an I zuam lio ah sarhsat nak a tuah mi le Human Rights zeiral loin a tuahser mi pawl dantat khawh nak ding caah Kawlram mipi pawl cu American nih kan bawmh hna lai tiah vuanci Anthony nih a chim tiah theih asi.\nThawngpang dang: Ralhrang kawlralkap lei nih thawngthanhnak an tuah ve cang. Kawlram chung ah a ummi vialte hna nih Mei man hna cu punghman tein nan pek lai tiah ralhrang kawlralkap kuttang ah rian a ttuanmi Electric zunglei nih thanhnak an tuah. Mipi hna nih an hman mi thla tin electric man cu punghman tein an pek ding asi caah pek ding in ralkap kuttang ah a um mi electric zung lei nih thawng an thanh.


JOE BIDEN NIH A HRUAI AHCUN US A RAWK DIH LAI: PRESIDENT TRUMP – The Chinlung Post\nJOE BIDEN NIH A HRUAI AHCUN US A RAWK DIH LAI: PRESIDENT TRUMP\nUS President Donald Trump nih Joe Biden kut tangah America a um asi ahcun meizei hmanh an nunnak a him lai lo. Culawng siloin Joe Biden nih a vice president ding asimi California Senator hrimhrim hi cu Joe Biden nak in a zual deuh rih lai tiah US president Donald Trump nih a tthuat hna.\nCun Joe Biden hi President asi ahcun American miphun kip caah Police department a chiah colh lai.Cun Joe Biden i, a vice president Kamala le bang hi cu a thalo deuh rih hoi lai. India thisen aa telmi cu a si ko nain amah nak in India minung keimah lei attang mi ka ngei deuh rih tiah US President Donald Trump nih a chim tthan rih.\nZuamcawhtu Joe Biden le Kamala hi Police ahua taktak mi an si pin ah hrawh aduh mi zong an si tiah apeh rih.Hi hna pahnih nih hin police minthatnak le upat peknak vialte hna hi hrawh dih cikcek a duh mi an si. Cucaah Joe Biden tangah cun mi zeihmanh an him lai lo. Mipi hmai ah Joe Biden cu Donald Trump nih capo a thuat i, mipi zong an nihchuak ngaingai ti a si. Amit ku pengmi le a fum taktak mi ah hin zeidah atha deuh hnga tiah ati hna.\nPresident caah Joe Biden thimtlin asi bak ahcun US cu a rawk in amui ko lai tiah apeh rih. Tuchun ah hin nan hmuh le theih bangin Joe Biden nih zawtnak tlangrai ruangah amah hlawknak dingin a vun ka tukdoh ngai ko. Hibantuk a cawlcangh ning hi fih anung ngaimi asi. Joe Biden president asi bak ahcun vawleipi nih akan nihsawh ko lai tiah a chim chih.


Apui tling chin lengmang mi dothlennak lei ah! – The Cherry Par\nApui tling chin lengmang mi dothlennak lei ah!\nApui tling chin lengmang mi dothlennak lei ah\nDothlennak arak tuahmi miphun tampi vawli tuanbia ah hmuh an si. Colonization pennak in zalennak caah ram tampi an rak cawlcang. Facist le Nazi hna kuttanf in zalennak caah dothlennak a rak tuahmi ram le miphun tampi an rak um. Dothlennak pohpoh hi zoh tik ah aho hmanh puitling tak in ralkap aiser in athawkmi an um bal theng lo. Mipi nih thil adik lo tiah an hmuh cangmi, tuah aherh tiah an ruah cangmi kong ah, an banh khawhmi hriam i lak i, ningcang tein dodalnak an vun thawkmi khin a cak chin lengmang mi dothlennak lei ah an rak panh ko hna.\nChin ram ah colonization pennak arak luhka ah khan Chin pupa hna nih fei le nam le puahcehin an rak doh hna. Kawlram chung zong ah leithuang mi hna kha Saya San nih arak hruai hna i fei le nam bak in mirang pennak kha an rak doh. Zei dah hmuh khawh asi? An hriamnak ai thlau tuk hringhran ko. Hriamnam izat hnu lawng ah kan do lai ti awk arak tha ve ti lo teh.\nNain, Kawlram chung dothlennak ah mi tampi nih Aung San le ralkap sawmthum hi theih asi i, Leithuang mi hna nih an khua cio in an rak dohnak tbtk hi ahram arak bunhmi asi kha kan philh tawn. Hmasa ahcun, tatpi ah an bahmi vainam le hreitlung in ral an dohnak khan apui tling deuhmi dothlennak lei ah an rak panh cio.\nChin miphun raldohnak puitlinnak ding caah cun, Chin miphun then tete i DF vialte hi Battalion min bunh in kan i thlen thluahmah aherh ko lai. Thazaang ai funh deuh kan herh, ningcang deuh zong kan herh. Mu le mal nei deuhmi le phung le phai, ithithruainak tha deuhmi tang lei ah panh deuh lengmang kan herh ko. Cu ti cun apui tling deuhmi dothlennak lei cu panh kan herh ti kha kan lung ah kan i chiah ahau. Lung thawh in acawlcang mi sirhmun in ralkapbu taktak dirhmun ah dothlennak cu a panh ziahmah poh ah thiltha asi ko lai.\nRamdang in phaisa thawhnak, fund kawlbak tbtk vialte zong hi cu ve bantuk in puitling deuh in a kal a herh peng ko lai. Cu lo ahcun, pingpang suk afawi. Peng le tlang cio le khua cio tbtk in fund tampipi a chuak lung lawm ngai asi. Nain, cu pawl thazaang hi ai funtom hlan chung poh, a tlitlawtmi aum peng lai.\nPui tling chin ding caah Chin miphun dihlak funtom in riantuan tti khawhnak lam sial aherh. Kachin nih Wunphawng an ti, miphun pi funtomnak hi ral doh abiapi tluk in an rak chiah i zeimawzat an i funtom. Kawlram tlangcung miphun ah an i funtom bik rih ko. Shan miphun then hna hi phaisa hmuhnak tampi an rak nei nain, an thazaang veizat in ai then tik ah, miphun tlawm deuh tukmi Rakhine hmanh raltuk nak thazaang ah an tluk ti hna lo. An i funtom kho lo tuknak nih an thazaang a zut ter dih. Karen zong biaknak nih an thencheu mi hna hmavual cu nihin tiang pehtawnh awk tha ti lomi dirhmun an phan.\nApui tlingmi dothlennak caah cun, chikhat ral sungh khi abiapi cem lo. Khua khat sungh le khuakhat kanghuh khin a dih lo – Kan lung cu a fak tuk ta! Kan mithli hna cu dothlennak caah kuanfang tu ah cang seh. Miphun pi huap in hmai nawrnak, miphun pi in awkkhat chuah i, miphun ralkap pi nih left right left right tiah kan i cer khawh tik cu, raldohnak tampi um theng lo hmanh in ralhna cu an zam lai.\nKan miphun pi aa rual ah khin Vancung mi Michael le ralkap bu nih ralkap a kan chap khawh! Jehovah khuazing hrim nih van khin azoh sawh lai lo! Dawtnak le rualremnak a um i kan miphun pahnih thum i lungrual thlacamnak lai ah khin a kan dirpi hrim lai! Ral hna cu dar le khuang thawng hmanh in an tian dih lai — kan lungte ai rual ko ahcun.\nInn hlun pakhat khi atha deuh in sak khawh ding caah, zeimawzat hrawh aherh tawn. Lam thing tampi hlawnh awk veizat hlawnh khawh ve kan herh.\nApui tlingmi dothlennak caah miphun dawtnak kong thangphawhnak awakening of patriotism timi kan karhter chin lengmang aherh. Kan dothlennak mei alh hi, a alh chin lengmang herh ko. Dothlennak hla le bia, miphun dawtnak hla le cabia tbtk tampi kan tial cio, kan ceih cio aherh. Apui tling deuh ding caah ruahnak phunphub chuahnak, bia phunphub i ruahnak a um hrim awk asi.\nAbu in khua ruah ttinak tbtk le i zohkhenhnak le ikilvennak tbtk tampi kan ttang chin lengmang aherh ko. Chin pakhat ka sive ko atimi nih mah le umnak thutnak hmun cio in daidep um awk a tha ti lo. Cawlcangh cio i, mah le ti khawh tawk tuanvo liangcung ah i khinh cio kan herh ko tiin. Credit: Salai Biak\n← Update; Nihin Chin State Chung Thawngpang Dihlak!\nBreaking News; Min Aung Hlaing Ralhrang Phu Nih Thla 3 Chungah Mipi Ralkap Hna Thianh Dih Ding An I Tim! →